title: Varjoratsastajat

text: Seitsemäs ja viimeinen varjoratsastaja. Amnael on myös voimakkain varjoratsastaja. Hän ilmestyi Otteluakatemiaan, kun professori Banner oli mystisesti kadonnut. Hän otteli Atticusta, Alexista ja Chazzia vastaan. Kun Pyhien Petokorttien kätköpaikan porteista puuttui enää yksi avain (joka oli Jadenillä), Amnael houkutteli Jadenin vanhaan asuntolaan, jossa Jaden oli otellut ensimmäisellä kaudella Titaania vastaan (tosin tällä kertaa kellarissa). Saapuessaan Jaden, Syrys ja Chumley huomaavat professori Bannerin muumioituneen ruumiin. Sitten Amnael haastaa Jadenin otteluun. Ottelun aikana selviää, että Amnael olikin Banner homonculuksena.


title: Varjoratsastajat

text: Banner oli aikoinaan alkemisti, joka tavoitteli viisasten kiveä. Etsiessään tietoa aiheesta egyptiläisistä haudoista, hän oli saanut tappavan kirouksen ja siksi luonut itselleen homonculuksen väliaikaisruumiiksi. Mutta sen nopea ikääntyminen oli saanut hänet liittymään varjoratsastajiin. Banner valehtelee Jadenille, että kaikki tähän saakka voitetut ottelut oli lavastettu. Jaden menettää itseluottamuksensa ja lähes häviää, kunnes Chumley ja Syrus muistuttavat häntä otteluiden hauskuudesta. Jaden rohkenee ja voittaa Bannerin. Ottelun jälkeen Banner tunnustaa valehdelleensa Jadenille ja antaa Jadenille kirjan (johon piilotetulla loitsukortilla, "Sabatiel, the Philosopher's Stone", Jaden voittaa Kagemarun), johon oli vangittu Atticus, Alexis ja Chazz. Hän sanoo myös varmistaneensa, että Jaden olisi valmis kohtaamaan Kagemarun. Sitten Bannerin homonculus sekä alkuperäinen muumioitunut ruumis muuttuvat kummatkin tomuksi ja esiin ilmestyy leijuva energiapallo (Bannerin henki), jonka Pharaoh (Bannerin kissa) nielaisee. Banner käy usein rohkaisemassa Jadeniä henkimuodossa, mutta on aina palannut Pharaoh'n mahaan. Amnael käyttää Alkemia ja Cosmos-kortteja.


title: NForce7

text: nForce7 on Nvidian vuonna 2008 julkaisema emolevypiirisarja. Vuoden 2009 maaliskuussa Nvidia julkaisi uuden NForce 9 -piirisarjan. Käytännössä kyse on samasta tuotteesta kuin nForce 7 -piirisarjassa.


title: Sydney Earle Chaplin

text: Sydney Earle Chaplin (31. maaliskuuta 1926 Beverly Hills, Kalifornia, Yhdysvallat – 3. maaliskuuta 2009 Rancho Mirage, Kalifornia, Yhdysvallat) oli yhdysvaltalainen elokuva- ja teatterinäyttelijä. Hän oli Charles Chaplinin toinen lapsi tämän toisesta avioliitosta teini-ikäiseen Lita Greyn kanssa. Hänellä oli myös vanhempi veli Charles nuorempi (1925–1968) sekä kahdeksan nuorempaa sisarpuolta isänsä neljännestä avioliitosta Oona O'Neillin kanssa. Vanhemmat erosivat vuonna 1927, jolloin Greylle myönnettiin lasten huoltajuus. Chaplin nimettiin setänsä Sydney Chaplinin mukaan, mutta eron jälkeen äiti kutsui häntä aina Tommyksi. Äidin nuoruuden ja kiertävän laulajan uran takia äidinäiti Lillian Spicer McMurray huolehti lapsista näiden ollessa pieniä. Isäänsä he alkoivat tavata viikonloppuisin 1930-luvulla.


title: Sydney Earle Chaplin

text: Chaplin taisteli toisessa maailmansodassa George S. Pattonin Yhdysvaltain maavoimien 3. armeijassa, ja palattuaan Kaliforniaan perusti vuonna 1946 ystäviensä kanssa pienen The Circle-teatterin, jonka näytelmissä hän alkoi myös näytellä. Teatteri on edelleen toiminnassa El Centro-nimellä.


title: Sydney Earle Chaplin

text: Chaplin näytteli ensimmäisen kerran elokuvissa isänsä elokuvassa "Parrasvalot" (1952), jossa sai yhden tärkeimmistä sivurooleista. Hän näytteli myöhemmin sivuosassa myös isänsä viimeisessä elokuvassa "Hongkongin kreivitär" (1967), mutta muuten sai lähinnä vaatimattomia rooleja B-luokan elokuvissa. Sen sijaan hän oli tunnettu näyttelijä Broadwaylla, esiintyen muun muassa musikaaleissa "Bells Are Ringing", mistä voitti parhaan musikaalissa esiintyneen miessivuosanäyttelijän Tony-palkinnon vuonna 1957, ja "Funny Girl", mistä oli ehdolla saman palkinnon voittajaksi vuonna 1964.


title: Sydney Earle Chaplin

text: Chaplin vetäytyi näyttelemisestä 1970-luvulla. Hänellä oli 1980-luvulla "Chaplin's"-ravintola Palm Springsissä.


title: Sydney Earle Chaplin

text: Chaplin oli elämänsä aikana kahdesti naimisissa, 1960-luvulla ranskalaisen balettitanssija Noëlle Adamin kanssa ja vuodesta 1998 kuolemaansa asti pitkäaikaisen naisystävänsä Margaret Beeben kanssa. Hänellä oli ensimmäisestä avioliitosta poika Stephan Chaplin.


title: Sydney Earle Chaplin

text: Chaplin kuoli 82-vuotiaana aivoverenkiertohäiriöön kotonaan Rancho Miragessa.


title: Kalle Tuulos

text: Kalle Kustaa Tuulos (15. toukokuuta 1930 Tampere – 4. maaliskuuta 2001 Tampere) oli suomalainen taitoluistelija.


title: Kalle Tuulos

text: Tuulos sijoittui miesten yksinluistelussa Oslon 1952 olympialaisissa 13:nneksi ja Cortina d'Ampezzon 1956 olympialaisissa 15:nneksi. Tuulos sijoittui Oslon EM-kisoissa 1950 kuudenneksi. Hän voitti Pohjoismaiden-mestaruuden vuosina 1953, 1956 ja 1957 sekä PM-hopeaa vuosina 1950 ja 1951. Suomen-mestaruuden hän voitti vuosina 1949–1956 sekä SM-hopeaa vuosina 1947 ja 1948. Lisäksi hän saavutti Inkeri Soinisen parina SM-hopeaa pariluistelussa vuonna 1951.


title: Kalle Tuulos

text: Kalle Tuuloksen setä Vilho Tuulos oli kolmiloikan olympiavoittaja.


title: Humberto Toledo

text: Humberto Toledo (s. 10. elokuuta 1979) on ecuadorilainen välisarjan nyrkkeilijä. Eräässä käymässään ottelussa Toledo turhautui ja puraisi vastustaja Breidis Prescottia olkapäästä. Vuonna 2013 käydyssä ottelussa Toledo diskattiin hänen työnnettyä tuomari pois.


title: Dermatologia

text: Dermatologia eli ihotautioppi on lääketieteen osa-alue, joka tutkii ja hoitaa ihon sairauksia. Sen piirissä käytetään sekä lääkinnällisiä että kirurgisia hoitoja. Dermatologiassa käsitellään sairauksia ja syöpiä, jotka esiintyvät iholla, päänahassa, hiuksissa ja kynsissä.


title: Dermatologia

text: Dermatologia kehittyi 1700-luvun aikana sisätautien osa-alueena. Se pystyi kehittymään helposti itsenäiseksi tutkimusalueeksi, sillä ihon tutkiminen on helppoa. Alkujaan dermatologinen tutkimus oli yhteydessä seksitauteihin, sillä ihottumien yleisenä diagnoosina oli kuppa. Dermatologian tieteellisen perustan asetti 1800-luvun puolivälissä itävaltalainen Ferdinand von Hebra, joka painotti iholeesioden mikroskopista tutkimista ihotautien selvittämisessä. Tämän jälkeen dermatologinen tutkimus keskittyi erityisesti ihotautien määrittelemiseen ja luokitteluun. Stephen Rothmanin 1930-luvulla aloittama biokemiallinen ja fysiologinen suuntaus johti vuosisadan puolivälin jälkeen uudenlaisien ja tehokkaampien hoitokeinojen kehittämiseen.


title: Neboltši

text: Neboltši () on kaupunkimainen taajama ja maalaiskunta Novgorodin alueen Ljubytinon piirissä Venäjällä. Taajama sijaitsee Mstan sivujoen Mdan varrella 36 kilometriä Ljubytinosta pohjoiseen. Sen kautta kulkee Pietarin ja Moskovan välinen sivurata, josta haarautuu yhteys pääradalle Okulovkaan. Taajamassa on 2100 ja kunnassa 3400 asukasta (vuonna 2010).


title: Neboltši

text: Kunnan pinta-ala on 2885 neliökilometriä. Tärkeimmät joet ovat Säsjoki ja Mda. Seudulla on useita järviä. Hyötykaivannaisia ovat savi, kvartsihiekka ja turve.


title: Neboltši

text: Keskustaajaman lisäksi Neboltšin kuntaan kuuluvat Hotsyn, Taltsyn ja Terebutinetsin rautatieasemat sekä 104 kylää: Abrosjevo, Akulovo, Anisimiha, Babtšitsy, Bakšiha, Bližneje Zapolje, Bolšije Taltsy, Bolšoi Bor, Bolšoje Nikulino, Bor, Borel, Dedlovo, Domoslavl, Dregli, Dubrova, Dubrovka, Dvorištše, Dymnitsa, Filippkovo, Glebova Gora, Goruška, Gory, Hilino, Hortitsy, Hottsy, Ilovo, Ivanovskoje, Jazvištši, Jelisejevo, Klišino, Klotševitsy, Kolpina, Kotovo, Krasnitsy, Kremenitši, Kulakovo, Kuznetsovo, Ledno, Ljuban, Lušino, Lvovo, Majak, Malyje Taltsy, Masljakovo, Matšeha, Mihaliha, Mihejevo, Mošitšino, Nedaštšitsy, Nesterova Gorka, Nižneje Zaozerje, Nižnjaja Luka, Novaja Krapivna, Novinka, Obiškovo, Obretšiha, Oksovo, Ostašovo, Ostrov, Palitškovo, Pernitsa, Petrovskoje, Podberezje, Podsosna, Porhovo, Porog, Potafjevo, Proskurka, Proštšiha, Radostino, Ramenje, Rokotšino, Ruslino, Rusovštšina, Šarja, Serjodka, Sivtsevo, Staraja Krapivna, Stavitšek, Stjopkino, Tidvorje, Tšornaja Novinka, Tupik, Usadje, Usadje-Sivtsevskoje, Ušakovo, Ustje, Vagan, Verhneje Zaozerje, Verhnjaja Luka, Vesnino, Vjazištša, Vodogon, Vorobitsa, Žadovo, Zapolje, Zapolski Bor, Zaretšje, Zaretšje-Šarjinskoje, Zaretšje-Sivtsevskoje, Zarutševje, Zarutšje, Zobištši ja Zvonets. Kylistä 31 on vailla vakituista asutusta.


title: Neboltši

text: Äänisen viidennekseen kuulunut Neboltšin pogosta mainitaan ensimmäisen kerran vuonna 1564. Myöhemmin se kuului Novgorodin läänin Tihvinän kihlakuntaan. 1900-luvun alussa kylässä oli kymmenkunta taloa, kaksi kirkkoa, koulu ja pieni kauppa.


title: Neboltši

text: Vuonna 1916 rakennettiin Neboltšin rautatieasema. Vuonna 1932 asemataajamasta tuli Dreglin piirin keskus. Piiri lakkautettiin vuonna 1963. Samana vuonna Neboltši sai kaupunkimaisen taajaman statuksen.


title: Neboltši

text: Neboltšin aseman kautta kulkee Pietarin ja Pestovon välinen kaukojuna sekä Hvoinajan ja Budogoštšin väliset päivittäiset paikallisjunat. Paikallisjuna Okulovkaan liikennöi kahdesti viikossa. Taajamasta on linja-autoyhteydet Ljubytinoon, Okulovkaan, Novgorodiin, Boksitogorskiin ja Borovitšiin.


title: Neboltši

text: Seudun talous perustuu metsäteollisuuteen, joka harjoittaa puunhankintaa ja sahatavaran tuotantoa. Setnovon saha ja puunhankintayritys Terminal kuuluvat Stora Enso -konserniin. Neboltšissa on kvartsihiekkalouhos. Rappiolla oleva maatalous tuottaa etupäässä maitoa ja lihaa.


title: Neboltši

text: Rautatie jakaa Neboltšin ruutuasemakaavan kahteen osaan. Taajama koostuu etupäässä puutarhapalstojen ympäröimistä omakotitaloista. Kivirakennuksia ovat kerhotalo ja keskustan liikerakennus.


title: Neboltši

text: Neboltšissa on lastentarha ja keskikoulu, Dreglissä ja Vodogonissa peruskoulut. Kulttuurilaitoksia ovat Neboltšin ja Dreglin kirjastot sekä Neboltšin, Dreglin, Vodogonin ja Zapoljen kulttuuritalot. Neboltšissa on poliklinikka ja vanhainkoti ja kylissä ensiapuasemia.


title: Neboltši

text: Nähtävyyksiin kuuluvat muinaiset asuin- ja hautapaikat, Borin, Dreglin, Petrovskojen ja Zvonetsin kirkot, Zapoljen tsasouna, Rjokonin luostarin rauniot Zaozerjen kylässä sekä toisen maailmansodan sankarihaudat.


title: Ari Myllyselkä

text: Vuonna 2008 Myllyselkä kiinnitettiin Tampereelle "Musiikkiteatteri Palatsiin", jossa hän tällä hetkellä näyttelee vakituisesti, sekä toimii Musiikkiteatterikoulu Stagen näyttelijäntyön pääopettajana.


title: Ari Myllyselkä

text: Ari Myllyselkä on esiintynyt monissa televisiosarjoissa.


title: Luettelo lunta tarkoittavista suomen kielen sanoista

text: Esimerkkejä lunta tarkoittavista suomen kielen sanoista.Satava lumi


text: Jälkiä lumessa


title: The studs

text:
the studs on vuonna 2007 perustettu japanilainen yhtye. Yhtye koostuu laulaja Daisukesta (ent. kagerou), kitaristi Aiesta (ent. Deadman), basisti Yukinosta (ent. Gullet) ja rumpali Hibikistä (ent. Blast). Jo pian yhtyeen perustamisen jälkeen se ilmoitti esiintyvänsä Pariisissa. Pariisin keikan jälkeen he jatkoivat keikkailua Japanissa. Ensimmäisen täyspitkän albuminsa the studs julkaisi 5. maaliskuuta 2008 Japanissa ja se kantoi nimeä "And Hate".
15.kesäkuuta 2010 solisti Daisuke menehtyi, hänen tiedettiin kärsineen sydänongelmista aivan syntymästä asti, mutta kuolinsyytä ei ole ilmoitettu julkisuuteen.


title: István Örkény

text: István Örkény (5. huhtikuuta 1912 Budapest – 24. kesäkuuta 1979 Budapest) oli unkarilainen kirjailija. Hänen näytelmiensä ja romaaniensa tyypillisiä piirteitä ovat satiiriset näkemykset ja groteskit tilanteet.


title: István Örkény

text: Örkény syntyi kemistin perheeseen. Toisen asteen opintojen jälkeen hän opiskeli aluksi kemiaa ja myöhemmin farmasiaa. Farmasiantutkinto valmistui vuonna 1934, minkä jälkeen Örkény matkusti Länsi-Eurooppaan. Matkalta palattuaan hän suoritti tutkinnon myös kemiassa. Hänen esikoisteoksensa "Tengertánc" julkaistiin vuonna 1941. Toinen maailmansota oli tuolloin käynnissä, ja seuraavana vuonna Örkény lähetettiinkin itärintamalle. Juutalaisena hänet sijoitettiin pakkotyöyksikköön. Sodan aikana Örkény vangittiin ja vietiin työleiriin lähelle Moskovaa. Leirillä hän kirjoitti "Voronyezs"-näytelmän, joka ymmärrettävästi julkaistiin vasta sodan päätyttyä. Vasta 1946 Örkény palasi kotiinsa Budapestiin. Unkarin kansannousun kukistumisen jälkeen Örkény oli poliittisista syistä julkaisukiellossa 1956—1960. Myöhempinä vuosina hänen suosionsa kirjailijana kasvoi absurdien ja groteskien novellien siivittämänä. Tällaisia kirjoituksia olivat esimerkiksi niin sanotut minuuttinovellit. Örkény kuoli 1979. Vuonna 2004 hänen mukaansa nimettiin Budapestissa teatteri, joka tunnettiin aiemmin nimellä Madách Színház.


title: István Örkény

text: Lähteet: Fennica, , lisäksi suomennoksia on julkaistu antologiassa "Maailma uutena" (1973) ja kirjallisuuslehti Parnassossa (7/1971).


title: Möhösienet

text: Möhösienet ("Phytomyxea" tai "Plasmodiophoromycota") on pieni, noin 40 yksisoluista lajia käsittävä Rhizaria-kunnan luokka, johon kuuluu kasvien ja eräiden levien solunsisäisiä loisia. Möhösienten asema tieteellisessä luokittelussa on ollut epäselvä. Nykyinen luokittelu Rhizaria-kuntaan perustuu molekulaarisiin ja geneettisiin ominaisuuksiin, eikä luokittelu kunnan sisälläkään ole vielä selkeä. Möhösienet on lähteestä riippuen luokiteltu joko "Cercozoa"-pääjaksoon, tai joissakin sukupuissa samaan kantahaaraan huokoseläinten ("Foraminifera") kanssa.


title: Möhösienet

text: Möhösienet aiheuttavat kasvitauteja, kuten kaalin möhöjuurta ("Plasmodiophora brassicae") ja perunan kuorirokkoa ("Spongospora subterranea").


title: Möhösienet

text: Möhösienillä kasvullinen vaihe on infektoituneen isäntäsolun sisälle muodostuva monitumainen limakko eli plasmodi. Möhöjuurella tämä haploidinen limakko muodostuu juurikarvan soluun, kun lepoitiöstä itänyt parveiluitiö on infektoinut sen. Limakosta muodostuu uintisiimallisia parveiluitiöitä eli sekundaarisia tsoosporeja, jotka infektoivat uusia juurikarvasoluja. Juurikarvasoluista infektio leviää juuren kuoreen, jonka soluissa muodostuu uusia niin sanottuja sekundaarisia limakkoja, ja ilmeisesti tässä vaiheessa limakoissa tapahtuu karyogamia eli haploidien tumien yhtyminen diploideiksi. Tässä vaiheessa isäntäkasvin juuri turpoaa muodottomaksi, mistä tämä kasvitauti on saanut nimensä. Sekundaarisissa limakoissa tapahtuu meioosi, jonka tuloksena vapautuu haploideja lepoitiöitä. Isäntäkasvin lahotessa nämä vapautuvat maaperään. Lepoitiöt voivat säilyä maaperässä useita vuosia.


title: Parilliset ja parittomat funktiot

text: Matematiikassa parilliset ja parittomat funktiot ovat funktioita, jotka toteuttavat tietyt symmetrian ehdot. Ne ovat tärkeitä monilla matemaattisen analyysin aloilla, erityisesti potenssisarjojen ja Fourier'n sarjojen teoriassa. Parilliset ja parittomat funktiot ovat saaneet nimensä potenssifunktioiden eksponentin parillisuuden perusteella: potenssifunktio "f"("x") = "x" on parillinen, jos "n" on parillinen, ja pariton, jos "n" on pariton. Useimmat funktiot eivät ole parillisia tai parittomia.


title: Parilliset ja parittomat funktiot

text: Olkoon formula_1 funktio, joka saa reaalilukuarvoja. Silloin formula_1 on parillinen, jos funktio saa saman arvon luvulla formula_3 ja sen vastaluvulla formula_4:


title: Parilliset ja parittomat funktiot

text: Tämän vuoksi parillisen funktion kuvaaja on peilikuva-symmetrinen "y"-akselin suhteen eli yhtä kaukana y-akselista olevissa kohdissa funktio saa saman arvon.


title: Parilliset ja parittomat funktiot

text:
Potenssifunktiot, joilla on parillinen aste, ovat parillisia funktioita. Näitä ovat muun muassa formula_6 jne. Jos esimerkiksi formula_7, voi tämän perustella kertolaskun ominaisuuksilla:
Erikoisfunktioissa on joitakin parillisia funktioita. Jos merkitään itseisarvofunktiota formula_9, voi parillisuuden perustella itseisarvon määritelmän avulla:
Trigonometriassa kosinin arvo on yksikköympyrän määritelmän mukaan sama sekä positiivisella että negatiivisella kulmalla. Tällöin voidaan merkitä:


title: Parilliset ja parittomat funktiot

text: Muita parillisia funktioita ovat muun muassa hyperbolinen kosini formula_12 ja vakiofunktio.


title: Parilliset ja parittomat funktiot

text:
Olkoon formula_1 reaalinen funktio. Silloin formula_1 on pariton, jos seuraava yhtälö pätee kaikille funktion formula_1 määrittelyjoukon alkioille formula_3:
tai
Geometrisesti parittoman funktion kuvaaja on piste-symmetrinen origon suhteen eli yhtä kaukana origosta olevissa pisteissä funktio saa arvoikseen vastaluvut.


title: Parilliset ja parittomat funktiot

text: Potenssifunktiot, joilla on pariton aste, ovat parittomia funktioita. Näitä ovat muun muassa formula_19 jne. Jos esimerkiksi formula_20, voi tämän perustella kertolaskun ominaisuuksilla:


title: Parilliset ja parittomat funktiot

text: Trigonometriassa sinin arvot ovat yksikköympyrän määritelmän mukaan vastaluvut positiivisella ja negatiivisella kulmalla. Tällöin voidaan merkitä:


title: Parilliset ja parittomat funktiot

text: Muita parittomia funktioita ovat muun muassa etumerkkifunktio, tangentti formula_23, hyperbolinen sini formula_24 ja virhefunktio formula_25.


title: Parilliset ja parittomat funktiot

text: Parillinen tai pariton funktio ei ole välttämättä derivoituva tai jatkuva. Parillinen funktio ei ole monotoninen paitsi vakiofunktio. Ainoa funktio, joka on sekä parillinen että pariton, on vakiofunktio, joka antaa aina arvoksi 0. (Siis formula_26 kaikilla formula_3.) Pariton funktio sitä vastoin voi olla monotoninen.


title: Parilliset ja parittomat funktiot

text: Funktioiden summa on parillinen, jos molemmat funktiot ovat parillisia. Summa on pariton, jos funktiot ovat vastaavasti parittomia. Jos summassa on sekä parillinen että pariton funktio, ei tuloksesta voida tehdä päätelmiä. Tästä on poikkeuksena summa nollafunktion kanssa, jolloin funktion parillisuus tai parittomuus säilyy.


title: Parilliset ja parittomat funktiot

text: Funktio kertominen vakiolla "säilyttää" funktion parillisuuden tai parittomuuden. Sillä ei ole lopputulokseen vaikutusta, onko vakio parillinen tai pariton "luku".


title: Parilliset ja parittomat funktiot

text: Funktioiden tulo on parillinen, jos tekijäfunktiot ovat molemmat parillisia tai parittomia. Tulo on pariton, jos tekijäfunktioista toinen on parillinen ja toinen pariton. Osamäärän tulos määräytyy vastaavasti.


title: Parilliset ja parittomat funktiot

text:
Jatkuvasta funktiosta formula_1 voidaan muodostaa uusi funktio formula_29, joka on parillinen:
Esimerkiksi formula_31 ei ole parillinen tai pariton funktio, mutta
on parillinen.


title: Parilliset ja parittomat funktiot

text:
Jatkuvasta funktiosta formula_1 voidaan muodostaa uusi funktio formula_34, joka on pariton:
Esimerkiksi formula_31 ja siitä tulee nyt
joka on pariton.


title: Parilliset ja parittomat funktiot

text:
Edellisten parillisen formula_29 ja parittoman formula_34 funktion summa on alkuperäinen funktio formula_1:
Edellinen esimerkki antaa
kuten luvattiin.


title: Parilliset ja parittomat funktiot

text: Kahden funktion formula_1 ja formula_29 yhdistetty funktio formula_45 voi olla parillinen, pariton tai ei kumpaakaan. Jos yhdistettävät funktiot ovat molemmat parillisia, on yhdistetty funktio myös parillinen. Parittomilla funktioilla tulos on pariton. Parillisen ja parittoman funktion yhdistetty funktio on parillinen. Parillinen funktio dominoi tulosta niin voimakkaasti, että jopa parillisen ja minkä tahansa jatkuvan funktion yhdistetty funktio on parillinen.


title: Parilliset ja parittomat funktiot

text: Parillisen funktion derivaatta on pariton ja parittoman funktion derivaatta on parillinen. Polynomeilla tämä havaitaan asteluvun muutoksena, kun parillinen aste alenee parittomaksi ja pariton aste alenee parilliseksi.


title: Parilliset ja parittomat funktiot

text:
Jatkuvan parittoman funktion määrätty integraali välillä, jossa integraalirajat formula_46 ja formula_47 sijaitsevat, on nolla:
Jatkuvan parillisen funktion määrätty integraali välillä, jossa integraalirajat formula_46 ja formula_47 sijaitsevat, on arvoltaan kaksinkertainen arvoon, joka saadaan integroimalla yli välin 0:sta "a":han:


title: George Darwin

text: Sir George Howard Darwin (9. heinäkuuta 1845 – 7. joulukuuta 1912) oli englantilainen astronomi ja matemaatikko.


title: George Darwin

text: George Darwin oli Charles ja Emma Darwinin toinen poika ja viides lapsi. Hän opiskeli Cambridgen Trinity Collegessa. Vuonna 1883 hänestä tuli astronomian ja kokeellisen filosofian professori Cambridgen yliopistoon. Hän tutki Auringon, Kuun ja Maan vuorovesivoimia ja kehitti teorian, jonka mukaan Kuu on irtautunut Maasta ja jättänyt jälkeensä reiän, josta on myöhemmin tullut Tyynimeri. Hän sai vuonna 1892 Royal Astronomical Societyn kultamitalin, ja hän toimi myöhemmin kyseisen järjestön puheenjohtajana.


title: Richard Meinertzhagen

text: Richard Henry Meinertzhagen CBE DSO (3. maaliskuuta 1878 Mottisfont Abbey, Hampshire – 17. kesäkuuta 1967 (Englanti) oli maineikas brittiläinen sotilas, vakoilija, lintutieteilijä ja lintujen väiveiden asiantuntija. Hänen seikkailunsa eri puolilla maailmaa ovat muodostuneet legendaarisiksi. Hänen tieteellinen työnsä lintujen parissa on kuitenkin myöhemmin osoittautunut osin epätarkaksi.


title: Richard Meinertzhagen

text: Richard Meinertzhagen syntyi varakkaaseen englantilaisperheeseen. Hänen isänsä Daniel Meinertzhagen oli pankkiiri ja äitinsä Georgina Potter London School of Economicsin perustajan Beatrice Webbin sisar. Richardin intohimo lintuihin ja metsästykseen syttyi, kun perhetuttu filosofi Herbert Spencer kannusti häntä tutkimaan luonnonhistoriaa iskulauseellaan: "Tarkkaile, tallenna, selitä!"


title: Richard Meinertzhagen

text: Meinertzhagen velvoitettiin liittymään Hampshire Yeomanry -karabinieereihin vuonna 1897. Seuraavana vuonna hän sai siirron West Yorkshire Regimentiin. Vuonna 1899 hänet siirrettiin Kuninkaalliseen jalkaväkeen. Hänet ylennettiin luutnantiksi vuonna 1900 ja kapteeniksi 1904. Hänen asemapaikkansa vaihtelivat: Hän palveli Intiassa, Afrikassa ja Palestiinassa. Vuonna 1905 Meinertzhagen kukisti Itä-Afrikassa kapinan ja surmasi kapinaa johtaneen nanji-heimon hengellisen johtajan Orkoiyotin. Ensimmäisessä maailmansodassa hän taisteli Palestiinassa ja Siinailla, ja hänet ylennettiin majuriksi. Sodan loppuvaiheissa, vuonna 1918 hänet ylennettiin everstiksi. Hän osallistui Pariisin rauhankonferenssiin vuonna 1919 ja toimi Edmund Allenbyn johtavana poliittisena upseerina. Hän osallistui myös Palestiinan brittiläisen mandaatin luomiseen, mikä käytännössä johti myöhemmin Israelin valtion syntymiseen. Meinertzhagen erosi palveluksesta vuonna 1925.


title: Richard Meinertzhagen

text: Meinertzhagen suoritti yhdessä tohtori Phillip Alexander Clanceyn kanssa lintutieteellisen tutkimusretken Jemeniin, Adeniin, Somaliaan, Etiopiaan, Keniaan ja Etelä-Afrikkaan. Hän julkaisi suuren määrän artikkeleita lintujen taksonomiasta ja muilta ornitologian aloilta. Hän keräsi valtavan kokoelman, noin 20 000 kappaletta, linnunnahkoja ja lintujen väiveitä. Meinertzhagenin aikalaiset pitivät häntä yhtenä Britannian suurimmista ornitologeista. Kun hänen lintukokoelmansa vuonna 1990 tarkastettiin perusteellisesti Natural History Museum at Tringissä, siinä havaittiin suuri määrä valheellista ja varastettua tietoa. Hänen todettiin varastaneen toisten kokoelmista parhaat näytteet ja esittäneen ne sitten ominaan. Vuonna 2003 Pamela C. Rasmussen ja Robert P. Prys-Jones julkaisivat tutkimuksensa, jonka mukaan Meinertzhagenin vilpillisyys oli ollut vielä laajempaa kuin aiemmin oli uskottu. Monet hänen omikseen ilmoittamista näytteistä oli varastettu British Museumista. Monet oli myös kerännyt joku toinen keräilijä, monissa tapauksissa Hugh Whistler.


title: Richard Meinertzhagen

text: Meinertzhagen hyväksytään yhä auktoriksi osalle hänen kuvailemistaan lintujen alalajeista. Näistä yksi on kesykyyhkyn ("Columba livia") alalaji "dakhlae".


title: Kuu (täsmennyssivu)

text: Kuu voi tarkoittaa ainakin seuraavia:


title: Pariisi–Nizza-ajo 2009

text: Pariisi–Nizza-ajo 2009 oli järjestyksessään 67. maantiepyöräilyn Pariisi–Nizza-ajo. Etappikilpailu alkoi henkilökohtaisella aika-ajolla Amilly'ssa 8. maaliskuuta ja päättyi Nizzaan 15. maaliskuuta 2009.


title: Pariisi–Nizza-ajo 2009

text: Luis León Sánchez voitti kilpailun tehtyään ratkaisevan irtioton seitsemännellä etapilla. Hän kukisti Fränk Schleckin kokonaiskilpailussa minuutilla, Sylvain Chavanel sijoittui kolmanneksi. Vuoden 2007 voittaja Alberto Contador jäi kokonaiskilpailussa neljänneksi hävittyään Sánchezille seitsemännellä osuudella lähes kolme minuuttia.Seuraavat 20 UCI ProTour- ja UCI Continental Circuits -joukkuetta on kutsuttu vuoden 2009 Pariisi−Nizza-ajoon:


title: Antti Mäkilä

text: Antti Mäkilä (s. 1. huhtikuuta 1989 Pori) on suomalainen jääkiekkoilija, joka pelaa Mestis-joukkue Lempäälän Kisassa. Hän on pelipaikaltaan oikea laitahyökkääjä ja laukoo oikealta.


title: Antti Mäkilä

text: Mäkilä on Porin Ässien kasvatti. Hän voitti B-nuorten SM-hopeaa vuonna 2006 ja A-nuorten SM-hopeaa vuonna 2008. Mäkilä oli kaudella 2007–2008 Ässien A-nuorten toiseksi paras pistemies Mika Niemen jälkeen tehoilla 10+28. Kaudella 2008–2009 hän teki joukkueessa 25 runkosarjaottelussa 35 tehopistettä ja voitti Ässien sisäisen piste- ja syöttöpörssin kevään 2009 pudotuspeleissä tehoilla 3+12=15. Mäkilä voitti myös koko pudotuspelien syöttöpörssin ja sijoittui pistepörssissä toiseksi Bluesin Sami Blomqvistin jälkeen. Hän debytoi kauden aikana myös SM-liigassa, jossa Mäkilä sai tililleen 14 runkosarja- ja kolme karsintasarjaottelua tehden niissä yhden syöttöpisteen. Hän pelasi ensimmäisen SM-liigaottelunsa 25. syyskuuta 2008 vieraissa Pelicansia vastaan. Mäkilä pelasi miesten pelejä myös kahden Mestis-ottelun verran alle 20-vuotiaiden maajoukkueessa.


title: Antti Mäkilä

text: Kausi 2009–2010 oli Mäkilälle varsinainen tulokaskausi SM-liigassa ja se toi hänelle 48 runkosarjaottelussa tehot 2+4=6. Mäkilän liigauran avausmaali syntyi 8. lokakuuta 2009 Pelicansia vastaan. Hän vahvisti kauden aikana myös seitsemän runkosarja- ja yhden playoff-ottelun verran Ässien A-nuoria. Joulukuussa 2009 Mäkilä teki Ässien kanssa kaksivuotisen jatkosopimuksen. Kaudella 2010–2011 hänet komennettiin useaan otteeseen katsomoon ja Mäkilä pelasi kauden aikana SM-liigassa vain 28 runkosarja- ja kaksi playoff-ottelua. Kaudella 2011–2012 Mäkilä paransi otteitaan ja teki SM-liigan yhden kauden piste-ennätyksensä tehoilla 3+7=10, mutta häneltä jäi kuitenkin tekemättä läpimurto liigaan.


title: Antti Mäkilä

text: Mäkilä aloitti kauden 2012–2013 ottelukohtaisella sopimuksella Mestis-joukkue Lempäälän Kisassa. Lokakuussa 2012 hän siirtyi aluksi kahden ottelun mittaisella lainasopimuksella paikkaamaan loukkaantumisia Oulun Kärppiin. Niiden jälkeen Mäkilän lainasopimusta jatkettiin viidellä ottelulla marraskuiseen Karjala-turnaukseen asti. Tämän jälkeen sitä jatkettiin joulutaukoon asti ja joulutauon alettua tammikuun 19. päivään saakka. Mäkilä on muodostanut Kärpissä kauden aikana toimivan nelosketjun Joonas Kemppaisen ja Simo Suorannan kanssa. Siirtotakarajalla hän sai loppukauden kattavan jatkosopimuksen joukkueen kanssa.


title: Antti Mäkilä

text: Kauden 2012–2013 jälkeen Mäkilä oli vapaana agenttina lokakuuhun 2013 saakka, kunnes hän siirtyi ottelukohtaisella sopimuksella Suomi-sarjajoukkue HC Satakunnan riveihin. Hän tähyili pelipaikkaa SM-liigasta ja ulkomailta, mutta siirtyi lopulta kolmen ottelun mittaiselle try-outille Mestis-joukkue KooKoohon helmikuussa 2014. Mäkila sai koejaksonsa päätteeksi loppukauden 2013–2014 kattaneen sopimuksen. Hän osoittautui lopulta erinomaiseksi hankinnaksi ja teki molemmat playoff-maalinsa finaalisarjassa Mikkelin Jukureita vastaan. Mäkilä voitti kauden päätteeksi Mestiksen-mestaruuden. Kaudeksi 2014–2015 hän palasi taas vuoden mittaisella sopimuksella HC Satakuntaan. Tammikuun 2015 lopulla Mäkilä palasi loppukauden kattavalla sopimuksella Lempäälän Kisaan.


title: Antti Mäkilä

text: Mäkilä pelasi U-18 Junior World Cupissa vuonna 2006.


title: Erik Rasmussen (jääkiekkoilija)

text: Erik Rasmussen (s. 28. maaliskuuta 1977 Minneapolis) on yhdysvaltalainen entinen jääkiekkoilija. Rasmussen on Buffalo Sabresin vuoden 1996 ensimmäisen kierroksen varaus ja hän pelasi NHL:ssä vuosina 1997–2007 monessa eri joukkueessa. AHL:ssä vietetyn kauden 2007–2008 jälkeen Rasmussen siirtyi SM-liigaan ja Ässiin. Yhden Ässissä pelaamansa kauden jälkeen Rasmussen lopetti uransa.


title: Jäähonka

text: Jäähonka on espoolainen vuonna 1957 toimintansa aloittanut jääkiekkoseura. Seura luopui edustustoiminnasta 1984, kun se yhdessä EPS:n ja EJK:n kanssa yhdistyi Kiekko-Espooksi. Nykyään seura tunnetaan lähinnä kasvatustyöstään.


title: Jäähonka

text: Jäähongan miesten edustusjoukkue on korkeimmillaan pelannut jääkiekon I-divisioonassa pudoten kuitenkin kaudella 1981–1982 II-divisioonaan. Jäähonka voitti kaudella 1987 C-nuorten SM-kullan.


title: Jäähonka

text: Kaudelle 2018–2019 perustettu miesten edustusjoukkue pelaa ensimmäisen kautensa miesten III-divisioonassa.


title: Jäähonka

text: Jäähongan perinteet johtavat vuoteen 1957, jolloin Tapiolan kasvavan kaupunginosan aktiiviset asukkaat perustivat Tapion Honka -nimisen urheiluseuran. Tämä jakautui myöhemmin erillisiin lajiseuroihin joista Jäähonka edustaa jääkiekkoa.


title: Jäähonka

text: 18. helmikuuta 2010 Jäähonka ry liittyi perustetun Blues Juniorit - Blues Juniors ry:n jäseneksi. Blues Hockey Oy perusti Blues Juniors ry:n kaikkien Bluesin kasvattajaseurojen yhteiseksi kattojärjestöksi ja Jäähongan lisäksi Blues Juniors ry:n muut jäsenet ovat Espoon Jääklubi, Espoon Palloseura ja Espoon Kiekkoseura.


title: Jäähonka

text: Bluesin nimen käytön osalta Blues Juniors ry edellyttää jäseniltään, että virallisessa nimessä tulee käyttää maantieteellisiä tunnuksia E (eteläinen), L (läntinen) ja P (pohjoinen), joiden avulla joukkueiden kotipaikat voidaan erottaa toisistaan. Esimerkiksi Matinkylässä (EJK ja Jäähonka) käytetään Blues E –nimeä. Jäähongan ikäkausijoukkueet, jotka ovat yhdistyneet EJK:n joukkueiden kanssa, käyttävät esimerkiksi nimeä Blues E 99.


title: Piper J-3

text:
Piper J-3 Cub on yhdysvaltalaisen Piperin valmistama yleisilmailulentokone.
J-3:sta kehitettiin myöhemmin PA18 Super Cub -versio. Vaikka konetta rakennettiin jo ennen toista maailmansotaa, se on vieläkin suuressa suosiossa helppoutensa ja yksinkertaisuutensa takia.


title: Piper J-3

text: Konetta valmistettiin vuosina 1938–1947 yhteensä 19 828 kappaletta.


title: Piper J-3

text: Piper J-3 Cub on myös suosittu lennokkina.


title: Halo Wars

text: Halo Wars on Ensemble Studiosin kehittämä ja Microsoftin julkaisema reaaliaikainen strategiapeli Xbox 360 -konsolille. Peli sijoittuu alun perin Bungie Studiosin luomaan Halo-maailmaan, ajallisesti noin 20 vuotta ennen sarjan tapahtumia.


title: Halo Wars

text: Peli on julkaistu Xbox 360:lle Japanissa 26. helmikuuta, Euroopassa 27. helmikuuta ja Pohjois-Amerikassa 3. maaliskuuta 2009.


title: Halo Wars

text: Peli on julkaistu Steam-palvelussa Windows-alustalle 20. huhtikuuta 2017 nimellä "Halo Wars: Definitive Edition".


title: Painin Euroopan-mestaruuskilpailut 1974

text: Vuoden 1974 painin Euroopan-mestaruuskilpailut järjestettiin kesäkuussa Madridissa, Espanjassa. Kisoissa kilpailtiin sekä kreikkalais-roomalaisessa painissa että vapaapainissa.


title: Tero Määttä

text:
Tero Tuomas Määttä (s. 2. tammikuuta 1982 Vantaa) on suomalainen jääkiekkoilija, joka edusti kaudella 2010–11 jääkiekon SM-liigassa pelaavaa Porin Ässiä. Määttä on Keravan Shakersien kasvatti, joka siirtyi Bluesin A-junioreihin NHL-varauksensa jälkeen.
Määttä on San Jose Sharksin 2. kierroksen varaus vuodelta 2000. Nykyään Tero Määttä on valmentajana Jokereiden A-Junioreissa kaudella 2018–2019. Aikaisemmin hän on ollut Porvoon Huntersin päävalmentajana kaudesta 2014–2015 kauteen 2017–2018 asti.


title: SS City of Winnipeg

text: SS City of Winnipeg oli Winnipegjärvellä Kanadassa vuosina 1875–1881 liikennöinyt höyrylaiva. Peräsiipirattaalla varustetun aluksen oli tilannut Merchants International Steamboat Line, ja se laskettiin vesille vuonna 1875 nimellä "Minnesota". Myöhemmin alus siirtyi Red River Transportation Companyn omistukseen.


title: SS City of Winnipeg

text: Alus siirtyi vuonna 1881 Winnipeg & Western Transportation Companyn omistukseen ja sai nimekseen "City of Winnipeg". Alus ehti olla uudella omistajallaan vain lyhyen aikaa. Purjehduskauden lähestyessä loppuaan aluksen koneisto riisuttiin, ja se lähetettiin hinauksessa Winnipegjärvelle. Alus kuitenkin haaksirikkoutui syysmyrskyssä lähellä Long Pointin niemeä ja hylättiin. Aluksesta pelastettiin jonkin verran sisustusta, mutta itse runko jäi hylyksi.


title: Guido Schiebel

text: Guido Schiebel (4. toukokuuta 1881 Skrochowitz an der Oppa (Opava), Sleesia − 6. marraskuuta 1956 Bad Ischi, Itävalta) oli itävaltalainen lintutieteilijä.


title: Guido Schiebel

text: Schiebel opiskeli Wienin yliopistossa. Hän keräsi lintuja Itävallasta ja Krainista Jugoslaviasta sekä matkoillaan Korsikassa, Kreetalla ja Sisiliassa. Keräämiensä näytteiden perusteella hän nimesi 15 palearktisen alueen linnun alalajia, muun muassa peipon ("Fringilla coelebs") alalajin "tyrrhenica". Hänen kokoelmansa on sijoitettu Wienin luonnonhistorialliseen museoon, Bonnin "Zoologisches Forschungsinstitut und Museum Alexander Koenig" museoon ja Berliinin eläintieteelliseen museoon. Osa kokoelmasta katosi toisen maailmansodan jälkeen.


title: FC United

text: FC United on vuonna 1993 perustettu pietarsaarelainen jalkapalloseura, joka pelaa Suomen neljänneksi korkeimmalla sarjatasolla Keski-Pohjanmaan piirin Naisten Kolmosessa. FC United syntyi, kun Jaron naisten joukkue muodosti oman erikoisseuran noustuaan SM-sarjaan kauden 1993 päätteeksi.


title: Takauma

text: Takauma on psykologinen ilmiö, jossa henkilö kokee aiemman tapahtuman tai sen osia uudelleen ja yleensä hyvin voimakkaasti. Kokemukset voivat olla iloisia, surullisia, jännittäviä tai sisältää mitä tahansa tunteita. Termiä käytetään erityisesti silloin, kun muistikuva koetaan tahattomasti tai kun se on niin voimakas, että henkilö ikään kuin elää kokemuksen uudelleen kykenemättä täysin tunnistamaan sitä muistikuvaksi ja pystymättä erottamaan sitä "tässä hetkessä" oikeasti tapahtuvasta.


title: Takauma

text: Tahattomasti toistuvien muistikuvien vaikeasti tavoitettavasta luonteesta johtuen niiden kokemisesta tiedetään hyvin vähän. Teoreetikot ovat kuitenkin yksimielisiä siitä, että ilmiö johtuu osin tavasta, jolla muistikuvat tietyn tyyppisistä tapahtumista alustavasti taltioidaan muistiin, osin siitä, millainen muistin rakenne on, ja myös siitä, millaisena henkilö myöhemmin muistaa tapahtuman.


title: Takauma

text: Takaumailmiötä selittämään pyrkivät teoriat voidaan yleisesti jakaa kahta eri näkemystä kannattaviin. Erillismekanisminäkemys on kliinisesti suuntautunut, ja sen mukaan tahattomat muistikuvat johtuvat traumaattisista tapahtumista ja tapahtumiin liittyy erillinen muistimekanismi. Tätä tukevat tutkimukset implisiittisen vs.eksplisiittisen muistin erilaisuudesta. Kuinka jo lähtökohtaisesti muistimekanisemissa täytyy olla jotain erilaista, kun traumaattisia tapahtumia ei useinkaan voi muistaa tai toistaa sanallisessa muodossa, vaan ne nimenomaan muistetaan takaumina. Perusmekanisminäkemys taas perustuu tavallisen muistin muistitutkimukseen. Sen mukaan traumaattiset muistikuvat taltioidaan samalla tavalla kuin normaalitkin muistikuvat. Molemmat näkökulmat ovat yhtä mieltä siitä, että tahattomasti toistuvat muistikuvat syntyvät tavanomaisista poikkeavista tapahtumista. Biopsykologisen, evolutiivisen, neuropsykologisen, moninaisen traumatietämyksen "sateenvarjoteoria" persoonan rakenteellinen dissosiaatioteoria antaa metateoriana eri näkemyksille yhteistä maaperää, josta käsin lähestyä aihetta.


title: Isokissankäpälä

text: Isokissankäpälä ("Antennaria villifera", myös "A. carpatica" ja "A. lanata") on kissankäpälälaji, jota tavataan arktisilla ja alpiinisilla alueilla.


title: Isokissankäpälä

text: Monivuotinen isokissankäpälä kasvaa 5–15 cm korkeaksi. Kasvi on tukevahko ja tiheäkarvainen. Ruusukelehdet ovat suikeita ja 3–7 cm pitkiä. Varsilehdet ovat hieman ruusukelehtiä lyhyempiä ja kapeampia. Mykeröitä on tavallisesti 3–6. Kukinto on väritykseltään ruskean valkoinen. Isokissankäpälä kukkii heinä-elokuussa.


title: Isokissankäpälä

text: Isokissankäpälä on arktis-alpiininen laji, jota tavataan vuoristoalueilla ja tundralla mm. Yhdysvalloissa, Kanadassa, Venäjällä ja Mongoliassa. Skandinaviassa lajia tavataan Norjassa, Suomessa ja Ruotsissa. Suomen esiintymät ovat Enontekiön luoteisosissa noin 12:lla suurtunturilla. Suurimmat isokissankäpäläkasvustot ovat Haltilla. Porojen liikalaidunnus ja tunturien kuluminen uhkaavat lajia. Suomessa laji on rauhoitettu.


title: Isokissankäpälä

text: Isokissankäpälää tavataan lähinnä tuntureiden keskipaljakalla. Laji viihtyy kosteilla kankailla, ruohoniityillä, routamailla ja lumenviipymillä. Korkeimmillaan lajia on tavattu 1 150 metrin korkeudessa. Isokissankäpälä on kalkinsuosija.


title: Herttoniemen mäkikeskus

text: Herttoniemen mäkikeskus on kolmen muovitetun hyppyrimäen muodostama mäkikeskus Itä-Helsingissä, Herttoniemen liikuntapuistossa noin kilometrin etäisyydellä Siilitien metroasemalta. Se on Suomen eteläisin hyppyrimäki ja maan käytetyimpiä mäkihyppypaikkoja.


title: Herttoniemen mäkikeskus

text: Mäkikeskuksessa on ympärivuotisessa käytössä muovitetut K15-, K22- ja K46-hyppyrimäet. Paikalla on myös lämmin suksikoppi, tuomaritorni ja pukeutumistilat. Hyppyrimäkien kunnosta pitää huolta 25-kertainen mäkihypyn veteraanien maailmanmestari Aarne Kuisma.


title: Herttoniemen mäkikeskus

text: Vuonna 2016 K46-hyppyrimäelle tehtiin kuntotarkastus, jossa sen rakenteissa havaittiin ongelmia, joiden korjaamista ei pidetty enää kannattavina. Lausunnon mukaan korjaaminen tulisi niin kalliiksi, että kannattavampaa olisi purkaa nykyinen hyppyrimäki ja rakentaa kokonaan uusi. Se on ollut käyttökiellossa vuodesta 2015 lähtien, mutta pienemmissä hyppyrimäissä saa hypätä.


title: Herttoniemen mäkikeskus

text: Herttoniemen mäkikeskuksessa on kolme hyppyrimäkeä: K46, K22 ja K17 sekä lämmin suksikoppi, tuomaritorni ja pukeutumistilat. Hyppyrimäki on Suomen käytetyimpiä. Se on myös maan eteläisin hyppyrimäki ja ainoa paikka pääkaupunkiseudulla, missä voi harrastaa mäkihyppyä, sillä seuraavaksi lähimmät mäet sijaitsevat Lahdessa ja Paimiossa. Herttoniemen K46-mäen hyppytorni on maamerkki, joka näkyy kauas. Sen korkeus on noin 30 metriä maan pinnasta ja 70 metriä merenpinnasta.


title: Herttoniemen mäkikeskus

text: Hyppyrimäkiä käyttävät Helsingin mäkihyppääjät, joiden määrä oli suurimmillaan 1960-luvulla. Vuonna 2016 heitä oli muutamia kymmeniä. Hyppäämiselle asetetut tuulirajat ovat niin tiukat, että hyppääminen on sallittua vain lähes tyynessä säässä.


title: Herttoniemen mäkikeskus

text: Liian pieneksi käyneen Alppilan hyppyrimäen korvannut Herttoniemen vanha hyppyrimäki rakennettiin Majavatien päähän vuosina 1935–1936. Virallisesti se otettiin käyttöön 24. tammikuuta 1936, jolloin Helsingin Hiihtäjät järjestivät avajaiskilpailun. Herttoniemessä toimi Helsingin Hiihtäjien lisäksi talvisin toinenkin urheiluseura, Helsingin Työväen Hiihtäjät. Hypyt vanhassa mäessä olivat pisimmillään noin 50 metriä, ennätys oli Veikko Kankkosen 1960-luvulla hyppäämä 55 metriä. Mäki purettiin 1960-luvulla, mutta Fastholman suuntaan viettävä alastulorinne on yhä paikoillaan.


title: Herttoniemen mäkikeskus

text: Seuraava hyppyrimäki valmistui vuonna 1962 Herttoniemen urheilukentän länsipuoliselle kalliolle, jolle rakennettu mäki oli hieman edellistä pienempi. Hypyt olivat tiettävästi ainakin 40-metrisiä, mutta mäkeä ei koskaan voitu käyttää kilpailuissa ja se purettiin 1976. Mäen viereiselle half-pipe-paikalle oli rakennettuna Spede Pasasen kehittämä linkomäki, jossa hypyt olivat jopa 65-metrin mittaisia.


title: Herttoniemen mäkikeskus

text: Nykyinen mäki rakennettiin Siilitien urheilupuistoon. Mäki on muovitettu, joten sitä voidaan käyttää myös kesäisin. Mäkiennätyksen on hypännyt Toni Nieminen.


title: Herttoniemen mäkikeskus

text: Vuonna 2016 K46-mäelle tehtiin kuntotarkastus. Sen perusteella mäki joudutaan todennäköisesti purkamaan, koska rakenteissa huomattiin ongelmia, joiden korjaamista pidettiin liian kalliina, ja halvempaa olisi rakentaa uusi mäki. Tukirakenteet ovat niin heikkokuntoisia, että tornin tukia on jouduttu vahvistamaan entisestään. Lisäksi pultteja ei pysty kiristämään ruosteen takia. Purkupäätöstä ei kuitenkaan tehty, vaan ratkaisun tekee kaupungin liikuntalautakunta. Syyskuussa 2017 päätös oli edelleen avoin.


title: Herttoniemen mäkikeskus

text: Mäkeä käyttävien hyppääjien mukaan mäki on hyvässä kunnossa, ja heidän mielestään purku-uhan taustalla vaikuttaa alueella elokuussa 2015 tapahtunut onnettomuus. K46-mäki on ollut siitä lähtien käyttökiellossa, mutta pienemmissä mäissä saa hypätä.


title: Herttoniemen mäkikeskus

text: 29. elokuuta 2015 16-vuotias tyttö kuoli sekä 16- ja 17-vuotiaat tytöt ja yksi poika loukkaantuivat, kun he olivat iltaa viettäessään kello 23:n jälkeen laskeneet istualtaan K46-hyppyrimäen alastulorinnettä alas. Kuollut tyttö oli valaisemattomassa rinteessä törmännyt sen keskivaiheilla poikittain olleeseen teräsvaijeriin, joka oli osunut häntä kaulaan. Myös loukkaantuneet saivat vaijerista vammoja kaulan ja kasvojen alueelle. Mäkikeskus on suosittu nuorison illanviettopaikka, ja vaijeri oli asennettu siellä jatkuvasti tapahtuvan ilkivallan vuoksi. Alueella on varoituskylttejä vaijereista, mutta tytöt kertoivat, etteivät nähneet niitä.


title: Herttoniemen mäkikeskus

text: Poliisin tekemässä esitutkinnassa selvisi, että 2010-luvulla mäen alastulorinteessä on tapahtunut kaksi muutakin teräsvaijerin aiheuttamaa onnettomuutta, joista toisessa loukkaantui seitsemänvuotias poika vuonna 2011 ja toisessa 16-vuotias poika vuonna 2014. Turvallisuusriskistä oli varoitettu mäkihyppy-yhdistystä ja kaupunkia. Yhdistys oli kuitenkin sitoutunut alueen puhtaanapitoon vain määriteltyinä aikoina, muulloin kunnossapidosta ja turvallisuudesta on vastannut Helsingin kaupunki. Kuolemaan johtanutta onnettomuutta edeltäneenä päivänä mäen vaarallisuudesta mainittiin keskustelussa poliisin kanssa.


title: Herttoniemen mäkikeskus

text: Tapauksesta nostettiin joulukuussa 2016 kolmea liikuntapaikoista vastaavaa kaupungin työntekijää ja kahta mäkihyppy-yhdistyksen aktiivia vastaan syytteet, joiden nimikkeinä olivat kuolemantuottamus ja kaksi vammantuottamusta. Tapauksen käsittely alkoi Helsingin käräjäoikeudessa tammikuussa 2018. Kaikki syytetyt kiistivät syyllistyneensä rikoksiin. Käräjäoikeus tuomitsi heidät syytteiden mukaisista teoista sakkorangaistuksiin kesäkuussa 2018. Lisäksi yksi kaupungin työntekijä tuomittiin tuottamuksellisesta virkavelvollisuuden rikkomisesta. Ratkaisu ei ollut yksimielinen. Enemmistö kuitenkin katsoi, ettei onnettomuutta olisi tapahtunut, mikäli vaijeri olisi poistettu, jätetty virittämättä tai merkitty selkeästi.


title: Herttoniemen mäkikeskus

text:
Mäkiennätyksen 49,0 metriä on hypännyt Toni Nieminen.
Kesämäkiennätyksen 48,0 metriä ovat hypänneet Kasperi Siitari, Artti Aigro, Teemu Summanen ja Mico Ahonen.
Kesämäkiennätyksen 42,0 metriä on hypännyt Hannele Eronen.
Mäkiennätyksen 21,0 metriä ovat hypänneet Eetu Suontama, Joona Forsgren ja Eetu Kytösaho.
Mäkiennätyksen 18,0 metriä on hypännyt Olga Tervahartiala.
Kesämäkiennätyksen 23,0 metriä on hypännyt Artti Aigro.
Naisten kesämäkiennätyksen 21,0 metriä on hypännyt Julia Kykkänen.
Mäkiennätyksen 17,0 metriä on hypännyt Toni Nieminen. Kesämäkiennätyksen 13,0 metriä on hypännyt virolainen Artti Aigro 20.5.2007 XXVII Helsingin mäkikarnevaaleilla, naisten kesämäkiennätyksen 12,0 metriä on hypännyt Julia Kykkänen 2.10.2004 Haastekilpailussa.


title: Kuningastiira

text: Kuningastiira ("Thalasseus maxima") on kalatiiraa suurempi mutta räyskää pienempi tiiralaji. Se on 45–50 cm pitkä ja painaa 350–450 g. Sen nokka on keltainen, koivet mustat ja päälaki musta. Se voi nostaa päälaenhöyhenensä töyhdöksi räyskän tapaan. Sukupuolet ovat samanväriset.


title: Kuningastiira

text: Kuningastiiran nimialalaji "maximus" pesii Pohjois- ja Keski-Amerikan Atlantin ja Tyynenmeren puoleisilla rannikoilla. Alalaji "albididorsalis" pesii paikoin läntisen Afrikan rannikolla. Sen elinympäristön ala on 100 000–1 000 000 neliökilometriä ja maailman populaation koko on 280 000–310 000 yksilöä.


title: Kuningastiira

text: Matalat riuttamaiset saaret ja ihmisen rakentamat keinotekoiset vallit ja aallonmurtajat.


title: Kuningastiira

text: Kuningastiira on pesimätavoiltaan hyvin vaatelias laji. Ne pesivät 300-2 000 parin yhdyskunnissa. Kuningastiira sijoittaa pesän hyvälle näköalapaikalle ympäröivään maastoon, lähelle kalapaikkaa ja petojen ulottumattomille. Tällaisia paikkoja ovat valtamerten rannikoiden sora- ja hiekkatöyräät.


title: Kuningastiira

text: Yhdysvaltain Virginian pesimäseuduille kuningastiirat palaavat muuttomatkoiltaan maalis- ja huhtikuussa. Tiirat eivät rakenna varsinaista pesää, vaan rapsuttavat syvennyksen rantahietikkoon. Naaras munii yleensä ainoastaan yhden munan. Tutkimukset kertovat eräässä 911 tiiraparin yhdyskunnassa vain kolmellatoista olleen kaksi munaa. Pesimäaikana yhdyskunnan populaatiotiheys on jopa 7 pesää neliömetrillä. Koostaan huolimatta kuningastiirat ovat varsin rauhallisia. Jopa pesien lähellä liikkuvat eivät useimmiten joudu pesän omistajien kanssa kahakoihin. Kuningastiirat lentävät mieluummin pois pesästä puolustamisen sijaan. Paetessaan ne huutelevat korvia vihlovasti. Poikasen ollessa pesässä kuningastiirat puolustavat pesäänsä kovin ottein.


title: Kuningastiira

text: Poikaset oppivat päivän kuluttua syntymästä juoksemaan. Kolonian kaikki poikaset kerääntyvät yhteen ryhmään, jossa voi olla tuhansia poikasia, joiden ikä vaihtelee kahdesta 35 päivään. Pari ruokkii vain omia poikasiaan, jotka ne tunnistavat luultavasti äänen perusteella.


title: Kuningastiira

text: Kuningastiira syöksysukeltaa kaloja. Poikasille syötetään ensin sardelleja ja niiden kasvaessa sillin sukuisia kaloja.


title: Francis Darwin

text: Sir Francis "Frank" Darwin (16. elokuuta 1848 – 19. syyskuuta 1925) oli Charles Darwinin poika ja englantilainen kasvitieteilijä. Hän opiskeli Cambridgen yliopiston Trinity Collegessa aluksi matematiikkaa, mutta vaihtoi myöhemmin luonnontieteisiin. Hän valmistui 1870. Hän opiskeli myös lääketiedettä St George's Medical Schoolissa, josta valmistui 1875. Hän meni kolmesti naimisiin ja jäi kahdesti leskeksi. Isänsä kanssa Francis Darwin teki tutkimuksia kasvien liikkeistä, erityisesti fototropismista. He julkaisivat yhdessä aihetta käsittelevän teoksen "The Power of Movement in Plants". Darwin valittiin Royal Societyn jäseneksi vuonna 1882. Hän myös editoi isänsä omaelämäkerran ja julkaisi hänen kirjeitään.


title: Stoicorum veterum fragmenta

text: Stoicorum veterum fragmenta on Hans von Arnimin (1859-1931) kokoama stoalaisten tekstifragmenttien kokoelma. Se julkaistiin alun perin vuosina 1903-1905. Teokseen viitataan usein lyhenteellä "SVF".


title: Stoicorum veterum fragmenta

text: "Stoicorum veterum fragmenta" sisältää suurimmaksi osaksi toisen käden lähteissä säilyneitä ja niistä koottuja tekstikatkelmia varhaisimmilta kreikkalaisilta stoalaisilta filosofeilta, merkittävimpinä Zenon Kitionilainen ja Khrysippos. Suurin osa katkelmista on muinaiskreikaksi, mutta joukossa on myös latinankielisiä katkelmia.


title: Stoicorum veterum fragmenta

text: Teos koostuu neljästä osasta, joista osat I-III sisältävät tekstikatkelmat ja osa IV on M. Adlerin toimittama hakemisto.


title: Pajukari (Tornio)

text: Pajukari on asumaton saari Tornion edustalla Perämerellä. Se sijaitsee Röyttän sataman itäpuolisella lahdella Tornionjoen sivuhaarojen ja Liakanjoen suiston eteläpuolella vajaan kolmen kilometrin päässä mannermaalta. Saari kuuluu Pajukarin–Uksein–Alkunkarinlahden luonnonsuojelualueeseen.


title: Pajukari (Tornio)

text: Pajukari on maankohoamisrannikolla sijaitseva saari, jonka ympäristö on matalavetistä aluetta. Sen kasvistoon kuuluvat pihlaja-, tuomi- ja leppävaltaiset metsät sekä sisäosissa sijaitseva katajaa kasvava nummialue. Saaren rantoja kiertää kapea niittyalue. Saaren itäpuolella on karikko- ja matalikkoalueita.


title: Pajukari (Tornio)

text: Muut läheiset saaret ovat Pauhunkarit pohjoisessa, Iso-Pauhu idässä, Kemi-Heikin krunni ja Ulkokrunni etelässä sekä Saarenkrunni lännessä.


title: Pajukari

text: Pajukari voi tarkoittaa ainakin seuraavia maantieteellisiä kohteita:


title: Leonard Darwin

text: Majuri Leonard Darwin (15. tammikuuta 1850 - 26. maaliskuuta 1943) oli englantilainen sotilas, poliitikko, ekonomisti ja eugenisti.


title: Leonard Darwin

text: Leonard Darwin oli kuuluisan luonnontieteilijä Charles Darwinin ja Emma Darwinin neljäs poika ja kahdeksas lapsi. Hän piti itseään sisaruksiaan tyhmempänä, ja kävi koulun Clapham Schoolissa. Hän liittyi Royal Engineers -armeijakuntaan vuonna 1871. Vuosien 1877–1882 hän työskenteli Ison-Britannian sotaministeriössä. Vuonna 1892 hän jätti armeijan ja vuosina 1892 toimi liberaaliunionistipuolueen parlamenttiedustajana. Hän meni naimisiin kahdesti, mutta kummatkin avioliitot olivat lapsettomia. Vuosina 1908–1911 hän toimi Royal Geographical Societyn puheenjohtajana ja vuosina 1911–1928 British Eugenics Societyn puheenjohtajana, toimien kunniapuheenjohtajan vuodesta 1928 kuolemaansa saakka. Hän oli eugeenikko Ronald Fisherin hyvä ystävä.


title: Budapestin festivaaliorkesteri

text: Budapestin festivaaliorkesteri on Unkarin kenties maineikkain sinfoniaorkesteri. Vasta 1983 perustettu orkesteri on noussut nopeasti Euroopan eturivin soittajistojen joukkoon ja esimerkiksi Gramophone sijoitti sen 2008 maailman sinfoniaorkestereiden arvioinnissaan yhdeksännelle sijalle.


title: Budapestin festivaaliorkesteri

text: Orkesterin perustaja ja pitkäaikainen musiikillinen johtaja on Ivan Fischer.


title: I’m Down

text: I'm Down on suomalaismuusikko Kari Peitsamon studioalbumi. Se julkaistiin vuonna 1994. Risto on äänittänyt oman versionsa kappaleesta ”Rakkaus” levylleen "Aurinko aurinko plaa plaa plaa", joka julkaistiin vuonna 2006.


title: Antskogin ruukki

text: Antskogin ruukki oli noin vuonna 1640 Anskunjoen varrelle perustettu rautaruukki, jonka ympärille syntyi Anskun ruukkiyhdyskunta. Pohjan pitäjästä muodostui vähitellen 1600-luvulla Suomen raudan valmistuksen keskus, kun sinne ja lähiympäristöön perustettiin Ruotsin raudantarpeen tyydyttämiseksi useita ruukkeja. Antskogin ruukin perusti turkulainen Jakob Wolle (Wulff).


title: Antskogin ruukki

text: Ruukin kultakautta oli 1600-luku. Sen jälkeen se vielä 1800-luvulla koki kaksi nousukautta, jolloin siellä tuotettiin kuparia. Kuparilaitoksen toiminta loppui kuitenkin 1880. Alueella oli jo aiemmin perustettu tekstiiliteollisuutta, ja se toiminta jatkui vuoteen 1959. Tilat myytiin huutokaupassa MAKO Oy:lle. Nykyisin ruukkialueella on asukkaita 120, ja varsinkin kesäaikaan siellä on vilkasta toimintaa.


title: Kalle Korma

text: Kalle Heikki Korma (ent. Fallström, 27. joulukuuta 1900 Helsinki – 9. syyskuuta 1985 Helsinki) oli suomalainen jalkapalloilija ja jääpalloilija.


title: Kalle Korma

text: Korma pelasi Helsingin Jalkapalloklubissa jalkapalloa ja jääpalloa vuosina 1922–1928. Hän voitti seuran riveissä Suomen mestaruuden jalkapallossa 1923 ja 1925 sekä jääpallossa 1923 ja 1924. Suomen jalkapallomaajoukkueessa Korma pelasi 19 maaottelua, joissa hän teki 10 maalia.


title: Katri Mattsson

text: Katri Mattsson (o.s. Nokso-Koivisto, s. 22. marraskuuta 1982) on suomalainen jalkapalloilija. Hän pelasi sata maaottelua Suomen naisten maajoukkueessa. Viimeisen pelikautensa 2015 hän pelasi Tampereen Ilveksessä. Hän on Suomen Palloliiton varapuheenjohtaja.


title: Katri Mattsson

text: Mattsson on urallaan aiemmin pelannut GBK:ssa, Kokkolan Palloseurassa ja FC Unitedissa, jossa hän voitti Suomen mestaruuden 2002 ja 2004 sekä Suomen cupin 2001, 2004 ja 2005. Mattsson on pelannut myös Yhdysvalloissa yliopistojoukkueissa, ruotsalaisissa Bälingessä ja Jitexissä, saksalaisessa VfL Wolfsburgissa sekä norjalaisessa Lillestrøm SK:ssa, josta hän palasi kaudeksi 2014 Suomeen. Hän pelasi vuonna 2014 PK-35 Vantaassa ja vuonna 2015 kotikaupunkinsa Tampereen Naisten Liigan sarjanousijassa Tampereen Ilveksessä.


title: Katri Mattsson

text: Maajoukkueeseen Mattsson nousi ensi kerran vuonna 1999. Hän pelasi vuonna 2015 päättyneellä maajoukkueurallaan 100 maaottelua ja teki niissä kaksi maalia. Vuoden 2009 EM-kilpailuissa hän pelasi 54 minuuttia merkityksettömässä alkulohko-ottelussa Ukrainaa vastaan ja vuoden 2013 EM-kilpailuissa täyden ajan ratkaisevassa alkulohko-ottelussa Tanskaa vastaan. Sadannen maaottelunsa hän pelasi EM-karsintaottelussa Espanjaa vastaan lokakuussa 2015.


title: Katri Mattsson

text: Mattsson meni vuonna 2015 naimisiin ja otti sukunimekseen Mattssonin.


title: Katri Mattsson

text: Tammikuussa 2016 Mattson ilmoitti lopettavansa pelaajauransa. Hän kuuluu Tampereen Ilveksen johtokuntaan, ja hänet valittiin tammikuussa 2018 Suomen Palloliiton varapuheenjohtajaksi.


title: Katri Mattsson

text: Mattsson on koulutukseltaan kauppatieteiden maisteri. Hän työskentelee Nokian Renkaat Oyj:ssä.


title: Susanna Lehtinen

text: Susanna Lehtinen (s. 8. toukokuuta 1983) on suomalainen jalkapalloilija. Hän pelasi viimeksi ruotsalaisessa KIF Örebrossa ja lähes kymmenen vuotta Suomen maajoukkueessa.


title: Susanna Lehtinen

text: Keskikentällä ja puolustajana pelaava Lehtinen edusti aiemmin urallaan Kyrkslätt IF:iä, FC Espoota, FC Honkaa ja yhdysvaltalaista Florida Atlantic Universityä. Hän voitti yhden Suomen mestaruuden Hongassa vuonna 2006.


title: Susanna Lehtinen

text: Maajoukkueeseen Lehtinen nousi ensi kerran vuonna 2005. Syyskuun 2014 loppuun mennessä hän pelasi kaikkiaan 80 maaottelua ja tehnyt niissä kolme maalia. Vuoden 2009 EM-kilpailuissa hän tuli kahdessa ottelussa kentälle vaihtopelaajana. Vuoden 2013 EM-kilpailuissa hän kuului Suomen avauskokoonpanoon jokaisessa kolmessa ottelussa, joista kahdessa hän pelasi täyden ajan.


title: Susanna Lehtinen

text: Marraskuussa 2015 Lehtinen ilmoitti lopettavansa uransa.


title: Miia Niemi

text: Miia Niemi (s. 9. heinäkuuta 1983) on suomalainen entinen jalkapalloilija.


title: Miia Niemi

text: Puolustajana pelannut Niemi edusti urallaan Helsingin Palloseuraa ja aikuistasolla Helsingin Jalkapalloklubia, Amazon Grimstadia ja Klepp IL:ää. Hän voitti HJK:ssa kaksi Suomen mestaruutta 2001 ja 2005 sekä Suomen cupin 2002. Hän lopetti uransa kauden 2011 jälkeen.


title: Miia Niemi

text: Maajoukkueeseen Niemi nousi ensi kerran vuonna 2003 ja pelasi uransa aikana kaikkiaan 46 maaottelua.


title: Mespilia globulus

text: Mespilia globulus on lyhytpiikkinen merisiili, jota pidetään joskus meriakvaariossa.


title: Mespilia globulus

text: "M. globulus" voi kasvaa halkaisijaltaan viisisenttiseksi. Se on sektoreittain raidallinen: sileät tummansiniset lohkot vuorottelevat punertavien lyhytpiikkisten lohkojen kanssa. Sillä on ohuet, lähes läpinäkyvät liikuntalonkerot, jotka se levittää etsiessään kulkureittiä tai ruokaa.


title: Mespilia globulus

text: "M. globulus" elää luonnossa Intian valtameren itäosissa ja Tyynenmeren länsiosassa, levää kasvavilla matalikoilla. Sitä on tavattu 0–60 metrin syvyydestä.


title: Mespilia globulus

text: "M. globulus" viettää päivänsä kivenkolossa tai hiekkaisella pohjalla korallien alla. Yön aikana se liikuskelee kotikolonsa lähistöllä ja syö levää. Se kerää piikkeihinsä erilaista pientä roskaa, ja voi joskus näyttää kävelevältä romukasalta tai kollaasilta.


title: Mespilia globulus

text: "M. globulus" syö levää. Jos akvaariossa ei kasva tarpeeksi levää, sitä voi ruokkia kuivatulla merilevällä. Se on hyvin herkkä kuparin ja nitriitin pitoisuuksille. Kuparia voi joutua akvaarioveteen vanhojen talojen lämminvesijohdoista tai kalojen lääkkeiden mukana.


title: Neitotokko

text:
Neitotokko ("Valenciennea puellaris") on tokkoihin kuuluva kala.
Neitotokko voi kasvaa 20 cm pitkäksi. Sen pitkulaisessa ruumiissa on valkoisella pohjalla oransseja täpliä tasaisin välein. Musta, keltareunainen silmä erottuu selvästi. Lajista on kolme värimuotoa: Sri Lankan lähivesillä kasvaneilla yksilöillä on tumma täplä leuassaan, Samoalaisilla pitkulaisia juovia kyljissään, Punaisenmeren kasvateilla on molemmat ja Läntisen Tyynenmeren yksilöillä ei kumpaakaan.


title: Neitotokko

text: Neitotokkoja elää luonnossa Indopasifisella merialueella.


title: Neitotokko

text: Neitotokko ei juuri kiusaa muita kalalajeja, mutta se on reviiritietoinen kala. Kahta yksilöä ei voi pitää samassa akvaariossa elleivät ne muodosta kutuparia.


title: Neitotokko

text: Neitotokko syö pieniä öttiäisiä seulomalla niitä pohjahiekasta. Akvaariossa sille annetaan lihapitoista ruokaa kuten massiäyriäisiä.


title: Hyperion (puu)

text: Hyperion on Redwoodin kansallispuistossa Pohjois-Kaliforniassa kasvava punapuu ("Sequoia sempervirens"), joka on mitattu maailman korkeimmaksi elossa olevaksi puuksi. Tutkijat Chris Atkins ja Michael Taylor löysivät sen vuonna 2006. Siihen mennessä puun poikkeuksellista kokoa ei ollut huomattu, vaan puu oli onnistunut piilottelemaan metsän kätköissä. Hyperion on 115,55 metriä korkea. Puu ei ole tilavuudeltaan maailman suurin. Tilavuudeltaan suurimman puun titteliä pitää hallussaan 83,8-metrinen mammuttipetäjä "Kenraali Sherman".


title: Naoki Tsukahara

text: Naoki Tsukahara (, s. 10. toukokuuta 1985 Okaya, Nagano) on japanilainen pikajuoksija.


title: Naoki Tsukahara

text: Tsukahara selvisi Pekingin olympialaisissa 2008 100 metrin juoksussa aina välieriin asti parantaen aikaansa joka kierroksella. Välierässään hän jäi seitsemänneksi ajalla 10,16 sekuntia. Erinomaisesta sijoituksestaan huolimatta Tsukaharan menestyksekkäimmät hetket nähtiin kuitenkin miesten 4x100 metrin viestijuoksussa, jossa Tsukahara juoksi Japanin joukkueessa. Monien perinteisten viestimaiden, kuten Yhdysvaltojen ja Nigerian töpeksiessä alkuerissä, voitti Japanin joukkue yllättäen pronssia tasavahvalla esityksellä. Ratalajien viestimitali oli Japanin ensimmäinen 80 vuoteen, ja ensimmäinen miesten voittama.


title: Naoki Tsukahara

text: Olympiapronssin lisäksi Tsukahara on voittanut kaksi hopeamitalia vuoden 2006 Aasian kisoista. Lisäksi hänen palkintokaappiaan koristaa nuorten MM-pikaviestipronssi vuodelta 2004.


title: Naoki Tsukahara

text: MM-kotikisoissa Osakassa Tsukahara putosi puolivälierissä ajallaan 10,31, joka riitti erän viidenteen sijaan. Berliinin MM-kisoissa 2009 hän karsiutui välierissä.


title: Sinilintukala

text: Sinilintukala ("Gomphosus caeruleus") on koralliriuttojen sininen huulikala.


title: Sinilintukala

text:
Sinilintukala voi kasvaa 30 cm pitkäksi. Koiras on heleän sininen, naaras alta kellanvalkoinen, päältä sinivihreä. Vartalonmuoto on pitkulainen, pää muistuttaa linnun nokkaa.
Sinilintukala elää luonnossa Punaisellamerellä ja Intian valtameressä Afrikan itärannikolta Andamaaneille asti.


title: Sinilintukala

text: Sinilintukalat ovat nopeita uimareita, jotka tulevat toimeen samassa akvaariossa muiden lajien kanssa. Ne syövät pieniä selkärangattomia.


title: Anttolan vaakuna

text: Anttolan vaakuna on saanut aiheensa Anttolan kunnan menestyksestä hiihtourheilusta. Kunta tuli tunnetuksi hiihtäjistään kuten Eero Kolehmaisesta, joita vaakunan suksikeihäät symbolisoivat. Suksikeihäitä, joissa suksisauvoihin oli liitetty keihään kärki, käytettiin ennen vanhaan talvimetsästyksessä jahtikeihäinä.


title: Anttolan vaakuna

text: Vaakunan on suunnitellut Gustaf von Numers, ja se vahvistettiin käyttöön 1. marraskuuta 1962. Vaakunan selitys on ”kultakentässä musta vinoristi, jossa kaksi kultaista suksikeihästä ristikkäin, sommat ylöspäin”. Vaakuna muuttui epäviralliseksi kotiseutuvaakunaksi 2001 kun kunta liittyi Mikkelin kaupunkiin.


title: Uudisluu

text: Ohutseinäinen, puutumaton, erilaistumaton kasvisolukko.


title: Uudisluu

text: Uudisluu eli kallus on luun murtumakohtaan muodostuvaa ainesta. Se tukee ja sitoo yhteen murtunutta luuta. Varsinainen uudisluun muodostuminen alkaa, kun solut tuottavat murtuma-alueelle ensin sidekudospohjaista osteoidia, joka jo sitoo murtumakappaleita paikoilleen. Osteoidin luutuessa syntyy uudisluu.


title: Per Ragnar

text: Per Ragnar (syntyään Per-Erik Ragnar; s. 29. toukokuuta 1941 Karlshamn) on ruotsalainen näyttelijä, kirjailija ja uutisankkuri. Hän on näytellyt muun muassa elokuvassa "Ystävät hämärän jälkeen" (2008).


title: Per Ragnar

text: Ragnar on naimisissa ja hänellä on vuonna 2001 syntynyt tytär. Hän on pasifisti ja kasvissyöjä.


title: Per Ragnar

text: Ragnar opiskeli Kuninkaallisen draamateatterin oppilaskoulussa vuosina 1962–1965. Hän työskenteli Ingmar Bergmanin apulaisohjaajana Dramatenissa. Hänen elokuvadebyyttinsä oli vuonna 1968 elokuvassa "Korridoren", mistä hänet palkittiin Chaplin-palkinnolla vuoden tulokkaana.


title: Per Ragnar

text: Per Ragnar esiintyi myös saippuasarjassa "Tre Kronor".


title: Agnes Moorehead

text: Agnes Moorehead () oli yhdysvaltalainen näyttelijä.


title: Agnes Moorehead

text: Moorehead aloitti näyttelijänuransa vuonna 1928 Broadwaylla, jossa hän esitti useita pieniä rooleja. Pian hän kuitenkin siirtyi radioon, jossa hän oli vakioesiintyjänä muun muassa sarjoissa "March of Time" ja "Cavalcade of America". Vuosina 1933–1936 hän oli vaudeville-esiintyjänä. 1940 hän liittyi Orson Wellesin Mercury Theatre-näytelmäseurueeseen. Elokuvadebyyttinsä Moorehead teki vuonna 1941 Wellesin elokuvassa Citizen Kane. Toisesta elokuvastaan, Mahtavat Ambersonit, hän oli ehdolla parhaan naissivuosan Oscar-palkinnon saajaksi. Kaikkiaan Moorehead oli viisi kertaa Oscar-ehdokkaana, mutta ei kertaakaan voittanut.


title: Agnes Moorehead

text: Mooreheadin televisiorooleista tunnetuimpiin kuuluu Endora sarjassa Vaimoni on noita.


title: Agnes Moorehead

text: Agnes Moorehead on saanut tähden Hollywood Walk of Famelle. Hän kuoli keuhkosyöpään 73 vuoden ikäisenä.


title: Rony Ahonen

text: Rony Ahonen (s. 17. tammikuuta 1987 Porvoo) on suomalainen jääkiekkopuolustaja, joka pelaa SM-liigajoukkue Rauman Lukossa. Joukkueen pelaajakoordinaattori Hannu Vanhatalon mukaan hän on yleispuolustaja, jolla on kova fyysinen preesens ja pelaa erinomaisesti molempiin suuntiin. Vanhatalo mainitsee Ahosen myös erittäin vahvaksi omassa päässä ja kertoo hänellä olevan avuja myös hyökkäyssuuntaan, mikä tekee Ahosesta käyttökelpoisen pelaajan myös ylivoimalla.


title: Rony Ahonen

text: Porvoossa syntynyt Ahonen on Järvenpään Haukkojen kasvatti. Hän pelasi juniorina sittemmin Keravan Shakersissa, josta Ahonen palasi taas C-juniori-ikäisenä Järvenpäähän ja KJT:n kaudeksi 2002–2003. Kaudeksi 2003–2004 hän siirtyi Helsingin IFK:n B-nuoriin, jossa Ahonen kauden päätteeksi SM-hopeaa. Seuraavan kauden 2004–2005 päätteeksi hän voitti B-nuorten Suomenmestaruuden. Ahonen voitti myös A-nuorten SM-pronssia vuosina 2004 ja 2007. Kaudella 2006–2007 hän debytoi HIFK:n SM-liigajoukkueessa, jossa Ahonen sai tililleen neljä runkosarjaottelua.


title: Rony Ahonen

text: Kauden 2007–2008 Ahonen pelasi Mestis-joukkue Kiekko-Vantaassa, jossa tulokaskausi toi 34 runkosarjaottelussa tehot 2+4=6. Kaudeksi 2008–2009 hän palasi try-outin kautta HIFK:n SM-liigajoukkueeseen, mutta pelasi suurimman osan runkosarjastaan kuitenkin lainalla Kiekko-Vantaassa, jossa Ahonen teki huomattavan profiilinnoston edelliseen kauteen nähden. Hän palasi siirtorajan kynnyksellä takaisin HIFK:n vahtuuteen. Ahonen pelasi loppukaudella SM-liigassa kahdeksan runkosarjaottelua. Hänen liigauransa avausmaali syntyi runkosarjan viimeisellä kierroksella 5. maaliskuuta 2009 vieraissa Turun Palloseuraa vastaan, jolloin Ahonen teki myös yhden syöttöpisteen. Kaudella 2009–2010 hän pelasi 14 ottelua Kiekko-Vantaassa ja 16 ottelua HIFK:ssa. Toukokuussa 2010 Ahonen teki vuoden mittaisen jatkosopimuksen HIFK:n kanssa.


title: Rony Ahonen

text: Ahonen pelasi myös kauden 2010–2011 lähes kokonaan lainalla Kiekko-Vantaassa, jonka varakapteeniksi hän nousi. Ahonen oli tehoilla 3+13=16 joukkueen tehokkain puolustaja ja hän voitti myös Kiekko-Vantaan sisäisen tehotilaston lukemalla +12. Ahonen pelasi loppukevään HIFK:n vahvuudessa, mutta mahtui kokoonpanoon vain kahteen playoff-otteluun. Hän voitti kauden päätteeksi Suomenmestaruuden. Ahonen pelasi HIFK:ssa myös European Trophy -otteluita.


title: Rony Ahonen

text: Kaudella 2011–2012 Ahonen jatkoi Mestis-uraansa Jokipojissa. Hän voitti 21 syötöllään Mestiksen puolustajien syöttöpörssin ja jakoi 23 tehopisteellään puolustajien pistepörssin neljännen sijan joukkuetoverinsa Jarkko Näppilän kanssa. Ahonen voitti kauden päätteeksi Mestis-hopeaa ja valittiin sarjan ensimmäiseen tähdistökentälliseen. Kaudeksi 2012–2013 hän siirtyi Mikkelin Jukureihin, joiden eniten maaleja tehnyt puolustaja Ahonen oli seitsemällä osumallaan. Hän sijoittui 23 tehopisteellän Mestiksen puolustajien pistepörssissä viidenneksi. Ahonen oli kymmenellä syöttöpisteellään sarjan tehokkain puolustaja kevään 2013 pudotuspeleissä, jotka päättyivät Mestiksen-mestaruuteen. Hänet palkittiin kauden päätteeksi Mestiksen parhaana puolustajana Jari Lippojoki -palkinnolla ja valittiin sarjan ensimmäiseen tähdistökentälliseen. Ahonen edusti kauden aikana myös Pohjoisen joukkuetta Mestis Hockey Dayn tähdistöottelussa.


title: Rony Ahonen

text: Kaudeksi 2013–2014 Ahonen siirtyi 1+1-vuotisella sopimuksella Saimaan Pallon riveihin. Hän ehti pelata 23 runkosarjaottelua tehden seitsemän syöttöpistettä, kunnes Ahosen kausi päättyi loukkaantumisen vuoksi joulukuussa 2013. Huhtikuussa 2014 SaiPa käytti hänen sopimuksessaan olleen option ja teki vuoden mittaisen jatkosopimuksen Ahosen kanssa. Kaudeksi 2015–2016 Ahonen siirtyi kaksivuotisella sopimuksella Rauman Lukkoon. Hän teki SM-liigan yhden kauden piste-ennätyksensä tehoilla 6+13=19. Ahonen voitti myös joukkueen sisäisen tehotilaston lukemalla +14. Kaudella 2016–2017 hän oli Mestarien liigassa Lukon paras syöttäjä kolmella syöttöpisteellään. Joulukuussa 2016 Ahonen teki joukkueen kanssa kaksivuotisen jatkosopimuksen.


title: Rony Ahonen

text: Ahonen jakoi kaudella 2017–2018 Lukon sisäisen tehotilaston voiton Arttu Ilomäen kanssa lukemalla +12.


title: Rony Ahonen

text: Ahonen on pelannut Suomen A-maajoukkueessa kahdeksan ottelua tehopistein 1+5=6. Hän teki A-maajoukkuedebyyttinsä Euro Hockey Challengessa 7. huhtikuuta 2016 Porissa Slovakiaa vastaan. Ahosen ensimmäinen A-maajoukkuemaali syntyi hänen neljännessä ottelussaan 17. huhtikuuta 2016 Sarpsborgissa Norjaa vastaan. Ahonen putosi lopulta viimeisten joukossa Suomen MM-leiriryhmästä vuoden 2016 turnaukseen.


title: Rony Ahonen

text: Ahonen on pelannut myös seitsemän poikien maaottelua.


title: Yrjö Tuokkola

text: Yrjö Tuokkola () oli suomalainen reservin luutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisen Armeijan riveissä.


title: Yrjö Tuokkola

text: Tuokkolan vanhemmat olivat maanviljelijä Antti Tuokkola ja Josefina Nylen. Hänet vihittiin avioliittoon vuonna 1922 Helmi Maria Sulamaan kanssa. Tuokkola kävi kansa- ja kauppakoulun.


title: Yrjö Tuokkola

text: Tuokkola työskenteli liikeapulaisena ennen liittymistään vapaaehtoisena Saksassa sotilaskoulutusta antavan jääkäripataljoona 27:n 4. komppaniaan 17. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Pataljoonan rintamakomennuksien jälkeen Tuokkola siirrettiin pataljoonan 1. komppaniaan 18. kesäkuuta 1917.


title: Yrjö Tuokkola

text: Tuokkola saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan ensin 4. jääkärirykmentin 8. jääkäripataljoonan 1. komppaniaan, josta hänet siirrettiin 7. maaliskuuta 1918 alkaen pataljoonan 2. komppaniaan. Hän otti osaa sisällissodan taisteluihin Raudussa, missä hän haavoittui lievästi 2. huhtikuuta 1918.


title: Yrjö Tuokkola

text: Tuokkonen palveli sisällissodan jälkeen asealiupseerina 4. Jääkärirykmentistä muodostetussa Jääkäripataljoona 4:ssä, joka nimettiin myöhemmin Pohjolan jääkäripataljoonaksi. Hän erosi armeijasta 6. maaliskuuta 1919 ja liittyi sen jälkeen Suojeluskuntajärjestöön ja hänet sijoitettiin paikallispäälliköksi Tampereen suojeluskuntaan. Tampereella hän toimi 2. heinäkuuta – 15. lokakuuta 1919 välisen ajan. Tampereen suojeluskunnassa hän toimi komppanianpäällikkönä vuosina 1919–1929. Varsinaisen leipänsä hän hankki vuosina 1919–1926 Tampereen lyhyttavara oy:n palveluksessa ja vuosina 1926–28 Maakauppiaitten oy:n palveluksessa. Hänet haudattiin Tampereelle.


title: Paavo Tuononen

text: Paavo Tuononen () oli suomalainen jääkärivänrikki. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisen Armeijan riveissä kuormastopäällikkönä.


title: Paavo Tuononen

text: Tuonosen vanhemmat olivat työmies Elias Tuononen ja Anna Pirinen. Hänet vihittiin avioliittoon vuonna 1919 Hilja Maria Huttusen kanssa.


title: Paavo Tuononen

text: Tuononen työskenteli merimiehenä ennen liittymistään vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 24. lokakuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. Hän toimi pataljoonan rintamalta paluun jälkeen Lihaussa vuonna 1917 komppanian rehumestarina.


title: Paavo Tuononen

text: Tuononen saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan kuormastopäälliköksi 3. jääkärirykmentin esikuntaan. Hän otti osaa sisällissodan taisteluihin Tampereella ja Viipurissa.


title: Paavo Tuononen

text: Tuononen palveli sisällissodan jälkeen kuormastovääpelinä 3. Jääkärirykmentissä, jonka nimi vaihdettiin myöhemmin ensin Savon jääkärirykmentti 3:ksi ja myöhemmin Uudenmaan rykmentiksi. Hänet nimitettiin 1. syyskuuta 1928 Uudenmaan rykmentin kengitys– ja kuormastosepäksi. Hän kävi kengitysseppäkoulu ja sen täydennyskurssin vuonna 1930.


title: Paavo Tuononen

text: Tuononen osallistui talvisotaan kengitys- ja kuormastoseppänä 1. Prikaatin II pataljoonan Esikuntakomppaniassa. Välirauhan aikana hän jatkoi samassa tehtävässä 5. Prikaatin III pataljoonassa ja myöhemmin jatkosodan aikana Kadettikomppaniassa. Hän erosi vakinaisesta palveluksesta sotien jälkeen ja työskenteli sen jälkeen maanviljelijänä Juuassa vuoteen 1947 saakka.


title: Ernst Trontti

text: Ernst Arvid Trontti () oli suomalainen jääkärivänrikki. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisen Armeijan riveissä muonitusmestarina.


title: Ernst Trontti

text: Trontin vanhemmat olivat vanginvartija Isak Trontti ja Anna Elisabeth Östergård. Hänet vihittiin avioliittoon vuonna 1922 Ija Cronströmin kanssa, joka kuoli vuonna 1934. Trontti kävi kansakoulun.


title: Ernst Trontti

text: Trontti työskenteli liikealalla ennen liittymistään vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 18. maaliskuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella.


title: Ernst Trontti

text: Trontti saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan muonitusmestariksi 2. jääkärirykmentin 6. jääkäripataljoonaan. Hän otti osaa sisällissodan taisteluihin Kalevankankaalla, Tampereella ja Karjalankannaksella.


title: Ernst Trontti

text: Trontti palveli sisällissodan jälkeen II pataljoonan muonitusmestarina yhä 2. Jääkärirykmentissä. Rykmentin nimi muutettiin myöhemmin ensin Porin jalkaväkirykmentti 2:ksi ja myöhemmin Savon jääkärirykmentiksi. Hän erosi armeijasta 30. syyskuuta 1918 ja työskenteli sen jälkeen vuodesta 1921 alkaen konttoristina K. Lundberg & co ab:n palveluksessa Uuraassa.


title: Ernst Trontti

text: Trontti osallistui talvisotaan talousupseerina Rannikkotykistörykmentti 2:ssa. Jatkosodan puhjettua hänet komennettiin talousupseeriksi 8. Rannikkoprikaatiin. Vuonna 1942 hänet kotiutettiin, jonka jälkeen hän työskenteli toimitusjohtajana Oy Trope Ab:n palveluksessa.


title: Gösta Trontti

text: Gösta Alexander Trontti tunnettiin myös sukunimellä Tronti () oli suomalainen jääkärikapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Riianlahdella vuonna 1916. Myöhemmin hän osallistui Suomen sisällissotaan Valkoisen Armeijan riveissä muun muassa patterinpäällikkönä.


title: Gösta Trontti

text: Trontin vanhemmat olivat vanginvartija Isak Trontti ja Anna Elisabeth Östergård. Hänet vihittiin avioliittoon vuonna 1928 Vera Kandikan kanssa. Trontti kävi kansakoulun ja kauppa–apulaisten iltakoulun.


title: Gösta Trontti

text: Trontti työskenteli sähköasentajana ennen liittymistään vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 3. maaliskuuta 1916, josta hänet siirrettiin 11. toukokuuta 1916 pataljoonan täydennysjoukkoon. Täydennysjoukosta hänet siirrettiin pataljoonan haupitsipatteriin 17. marraskuuta 1916. Hän otti osaa taisteluihin ensimmäisessä maailmansodassa Saksan itärintamalla Riianlahdella ja Aa-joella. Pataljoonan rintamalta paluun jälkeen hän kävi Mitaussa vuonna 1917 järjestetyn aseseppäkurssin.


title: Gösta Trontti

text: Saksasta Trontti komennettiin Suomeen 12. tammikuuta 1918 ja saapui kotimaahan Tornion kautta 2. helmikuuta 1918. Suomessa hän otti osaa Tornion valtaukseen. Tornion valtausksen jälkeen hänet määrättiin 18. helmikuuta 1918 alkaen Pietarsaaren tykistökoulun koulutuspatteriin, josta hänet siirrettiin Pietarsaaren 3. kenttätykistöpatteriin (Förbergin patteri) ensin patteriupseeriksi ja myöhemmin patterinpäälliköksi. Trontti osallistui sisällissodan taisteluihin Mouhussa, Lusissa, Heinolassa, Savitaipaleella ja Huopaistenvirralla.


title: Gösta Trontti

text: Trontti palveli sisällissodan jälkeen Suomen tykistökoulussa, josta hänet siirrettiin 24. heinäkuuta 1918 Laatokan puolustukseen, missä hän toimi ensin Valamon saariaseman ja myöhemmin Sortanlahden tukikohdan (sittemmin 1. tykistökomppania) päällikkönä. Armeijasta Trontti erosi 27. tammikuuta 1919 ja oli sen jälkeen 19. huhtikuuta – 1. marraskuuta 1920 välisen ajan Laihian suojeluskunnan paikallispäällikkönä. Myöhemmin hän toimi vuosina 1922 – 1929 metsätyönjohtajana Juho Myntti oy:n palveluksessa ja vuosina 1929 – 1937 Wiik & Höglundin palveluksessa Vaasassa. Vuoden 1937 jälkeen hän toimi itsenäisenä liikemiehenä.


title: Gösta Trontti

text: Trontti osallistui talvisotaan koulutusupseerina Tykistökoulutuskeskus 2:ssa. Jatkosodan puhjettua hänet komennettiin 22. Autokomppanian päälliköksi 14. Divisioonaan ja hän osallistui sotatoimiin Rukajärvellä. Sotien jälkeen hän jatkoi Wiik & Höglundin palveluksessa Vaasassa. Hänet haudattiin Vaasaan.


title: The Searchers

text: The Searchers on brittiläinen yhtye, joka perustettiin Liverpoolissa vuonna 1960. Se oli 1960-luvun puolivälin suosituimpia niin sanotun brittiläisen invaasion yhtyeitä. Yhtyeen tunnetuimpia hittejä ovat ”Sweets for My Sweet”, ”Needles and Pins”, ”Don’t Throw Your Love Away”, ”Sugar and Spice”, ”When You Walk in the Room” ja ”Love Potion No. 9”. Näistä kolme ensin mainittua ylsivät Britannian listaykkösiksi. Valtaosa Searchersin hiteistä oli alun perin pienelle huomiolle jääneitä yhdysvaltalaisia R&B-kappaleita, jotka yhtye sovitti menestyksekkäiksi cover-versioiksi.


title: The Searchers

text: Yhtyeen historiassa on tapahtunut paljon kokoonpanomuutoksia, mutta suurimman suosion aikoina 1963–1964 siinä soittivat John McNally (kitara ja laulu), Mike Pender (kitara ja laulu), Tony Jackson (basso ja laulu) ja Chris Curtis (rummut ja laulu). McNally on heistä ainoana mukana nykyisessä kokoonpanossa. Pender on 1980-luvulta lähtien esiintynyt oman Mike Pender’s Searchers -nimisen kokoonpanon kanssa.


title: The Searchers

text: Yhtye otti nimensä vuoden 1956 lännenelokuvan "Etsijät" mukaan. The Searchersin tavaramerkkejä ovat stemmalaulu ja kirkas kitarasoundi.


title: The Searchers

text: John McNally ja Mike Pender olivat innostuneet rock and rollista 1950-luvun lopulla muun muassa Buddy Hollyn innoittamana. He ryhtyivät esiintymään kapakoissa ja muissa julkisissa tiloissa Bootlessa ja Litherlandissa. Kaksikosta kasvoi pian yhtye, kun joukkoon liittyi laulusolisti Big Ron Woodbridge. Hän ei kuitenkaan viipynyt yhtyeessä pitkään, vaan hänet korvasi Johnny Sandon. Samalla siihen liittyivät basisti Tony Jackson ja rumpali Chris Curtis. Yhtye nimettiin John Waynen tähdittämän "Etsijät"-elokuvan mukaan Johnny Sandon & The Searchersiksi. Vaikka siitä muodostui merkittävä beat-yhtye Merseysiden ympäristössä, Johnny Sandon siirtyi yhtyeestä joulukuussa 1961 The Remo Fouriin.


title: The Searchers

text: Sandonin lähtö merkitsi muutoksia lauluosuuksien jakoon. Jackson, Pender ja Curtis ryhtyivät kaikki päälaulajiksi, kun taas McNally vastasi taustaharmonioista. Yhtye harjoitteli muutaman kuukauden, minkä jälkeen siitä tuli liverpoolilaisen The Iron Door -klubin vakioesiintyjä. Toinen liverpoolilaisyhtye, The Beatles, nousi listoille marraskuussa 1962 kappaleellaan ”Love Me Do”, mikä innoitti Searchersin managerinsa Les Ackerleyn avittamana tekemään demon levytyssopimuksen toivossa. Iron Doorissa nauhoitetun äänitteen kolme lainakappaletta olivat The Driftersin hitti ”Sweets for My Sweet”, The Kingston Trion ”All My Sorrows” ja Bobby Comstockin ”Let’s Stomp”. Pye Recordsin Tony Hatch vakuuttui kuulemastaan ja teki sopimuksen Searchersin kanssa.


title: The Searchers

text: The Beatlesin tavoin myös The Searchers esiintyi Hampurin Star-Clubilla. 1. maaliskuuta 1963 sen esiintyminen nauhoitettiin ja kappaleet julkaistiin myöhemmin albumilla. Lisäksi Philips Records julkaisi ”Sweet Nothin’s” -nimisen singlen, joka nousi sijalle 48 lokakuussa 1963. Kyseessä oli cover-versio alun perin Brenda Leen esittämästä kappaleesta.


title: The Searchers

text: ”Sweets for My Sweet” -kappaleen demo vakuutti Tony Hatchin niin suuresti, että hän koki, ettei hänen tarvinnut muuta kuin nauhoittaa yhtyeen esitys paremmalla äänitystekniikalla. Merseybeat-yhtyeille tyypillisesti Searchers levytti oman versionsa The Driftersin alkuperäisversiota nopeatempoisempana. Kappale nousi Britannian listaykköseksi, mihin vaikutti erityisesti televisioesiintyminen ITV:n "Thank Your Lucky Stars" -ohjelmassa. ”Sweets for My Sweetin” seuraajaksi valittiin ”Sugar and Spice”, joka ylsi listakakkoseksi. Kappaleen kirjoitti yhtyeen tietämättä tuottaja Tony Hatch salanimellä Fred Nightingale.


title: The Searchers

text: The Beatlesin kaksi ensimmäistä albumia olivat nousseet Britannian listaykkösiksi kaikkiaan 51 viikon ajaksi, ja olosuhteiden vuoksi myös Searchers julkaisi ensimmäisen albuminsa "Meet The Searchers", joka nousi listan toiselle sijalle. Neljä albumin kappaleista julkaistiin myös lokakuussa 1963 listaykköseksi nousseella EP:llä "Ain’t Gonna Kiss Ya". ”Ain’t Gonna Kiss Yan” ja ykköshitti ”Sweets for My Sweetin” lisäksi albumille ja EP:lle sisältyivät muun muassa Don and Deweyn ”Farmer John” sekä The Cloversin ”Love Potion No. 9”, josta tuli vuonna 1965 yhtyeen suurin hitti Yhdysvalloissa sen noustua listan kolmannelle sijalle.


title: The Searchers

text:
Yhtyeen seuraavan albumin kanssa pidettiin kiirettä, ja "Sugar & Spice" ilmestyi esikoislevyn tavoin vuonna 1963. Sillä oli nimikkohitin lisäksi muun muassa alun perin The Coastersin esittämä ”Ain’t That Just Like Me”, joka saavutti Searchersin levyttämänä menestystä Yhdysvalloissa. "Sugar & Spicen" tunnetuimpiin kappaleisiin lukeutuu myös Richard Barrettin ”Some Other Guy”.
Yhtyeen kolmas hitti oli Sonny Bonon ja Jack Nitzschen kirjoittama ”Needles and Pins”, joka nousi Britannian listaykköseksi vuoden 1964 alussa. Searchersin jäsenet olivat kuulleet kappaleen ensi kerran Hampurissa, missä sen oli esittänyt Cliff Bennett and The Rebel Rousers. Samoihin aikoihin Beatlesin manageri Brian Epstein lähestyi Searchersia, mutta yhtye ei halunnut itselleen manageria, jonka alaisuudessa se jäisi toisen yhtyeen varjoon. Yhtyeelle kaavailtiin myös osaa "Synnin enkelit" -elokuvasta, mutta tekijöiden kiinnostus Searchersia kohtaan hiipui, kun basisti Tony Jackson jätti yhtyeen. Hänen mielestään Searchers oli ajatunut alkuperäisestä rock and rollista liian kevyeen ja melodiseen ilmaisuun. Jacksonin korvasi yhtyeen jäsenten vanha ystävä, entinen Cliff Bennett and The Rebel Rousers -jäsen Frank Allen.


title: The Searchers

text: Searchers saavutti kolmannen listaykkösensä neljän Pye Recordsin julkaiseman singlen aikana, kun ”Don’t Throw Your Love Away” nousi brittilistan kärkeen keväällä 1964. Kappale oli alkujaan The Orlons -yhtyeen esittämä, ja sen esitteli Searchersille Pye Recordsin tiedottaja Pat Pretty. ”Don’t Throw Your Love Away” jäi samalla alkuperäiskokoonpanon viimeiseksi singleksi. Toukokuussa 1964 ilmestyi yhtyeen kolmas albumi "It’s The Searchers", joka sisälsi muun muassa viimeisimmät listahitit ”Needles and Pins” ja ”Don’t Throw Your Love Away”. Mukana oli myös cover-versio Don Gibsonin country-laulusta ”Sea of Heartbreak”.


title: The Searchers

text: Alkujaan Barbara Lewisin tulkitsema ”Someday We’re Gonna Love Again” ylsi myös Britannian top 20:een. Sitä seurasi Jackie DeShannonin ”When You Walk in the Room”, joka nousi kolmannelle sijalle, ja on säilyttänyt maailmanlaajuisesti suosionsa oldies-radiokanavien soittolistoilla. ”Bumble Bee” ylsi puolestaan Yhdysvaltain top 30:een. Rumpali Chris Curtisin suostuttelemana Searchers levytti uransa aikana myös lukuisia folk-lauluja. Yksi niistä oli Malvina Reynoldsin ”What Have They Done to the Rain”, jonka sanoitus käsitteli ydintuhoa. Searchersin levyttämänä sekin nousi Britanniassa top 20:een.


title: The Searchers

text: The Searchersin neljäs albumi "Sounds Like Searchers" ilmestyi maaliskuussa 1965. Se nousi Britannian listasijalle kahdeksan ja oli viimeinen Britanniassa listalle noussut Searchersin studiolevy. Yhtye saavutti myös top 10 -hitin amerikkalaista alkuperää olleella kappaleella ”Goodbye My Love”, jonka alkuperäinen sanoitus sisälsi homoseksuaalisia viittauksia. Ne kuitenkin poistettiin Searchersin versiosta. Yhdysvalloissa kappale julkaistiin nimellä ”Goodbye My Lover, Goodbye”, koska paikallisella julkaisijalla oli ennestään oikeudet samannimiseen lauluun. Vuonna 1965 julkaistiin myös Searchersin ensimmäinen single, jonka yhtyeen jäsenet olivat itse tehneet. Kyseessä oli Chris Curtisin ja Tony Penderin kirjoittama ”He’s Got No Love”. Curtis tosin myönsi myöhemmin, että kappaleen sävel oli varastettu The Rolling Stonesin ”The Last Timesta”. ”He’s Got No Love” pääsi Britannian listasijalle kaksitoista. Seuraava single, alkujaan Bobby Darinin esittämä ”When I Get Home”, ylsi sijalle 35. Sitä seurannut P. F. Sloanin ”Take Me for What I’m Worth” nousi sijalle 20 jääden samalla Searchersin viimeiseksi kahdenkymmenen myydyimmän joukkoon nousseeksi singleksi. Joulukuussa 1965 ilmestyi toinen albumi saman vuoden aikana, "Take Me for What I’m Worth", jolla oli niin rock-, pop- kuin folk-laulujakin. Tämän jälkeen Searchersilta ei ilmestynyt uutta studioalbumia ennen vuotta 1972.


title: The Searchers

text: Vuoden 1966 keväällä Searchers julkaisi singlenä versionsa Rolling Stonesin kappaleesta ”Take It or Leave It”. Yleisön kiinnostus yhtyeeseen oli kuitenkin alkanut hiipua, eikä kappale noussut Britanniassa sijaa 31 korkeammalle. Saman vuoden Australian-kiertueella rumpali Chris Curtis riitanntui yhtyekavereidensa kanssa ja erosi yhtyeestä. Menetys oli huomattava, sillä Curtisilla oli merkittävä osuus niin levytettyjen kappaleiden valinnassa kuin lavaesiintyjänäkin. Samoihin aikoihin The Hollies oli antanut ”Have You Ever Loved Somebody” -kappaleensa Searchersin levytettäväksi. Uuden rumpalin John Bluntin kanssa äänitetty ”Have You Ever Loved Somebody” nousi lokakuussa sijalle 48, eikä Searchers sen jälkeen enää koskaan palannut Britannian singlelistalle.


title: The Searchers

text: Tammikuussa 1967 ilmestynyt single ”Popcorn, Double Feature” oli psykedeelisvaikutteinen protestilaulu, jota on samalla pidetty osoituksena siitä, ettei yhtye ollut varma musiikillisesta suunnastaan. Sitä seurannut ”Western Union” oli hitti Ruotsissa. Marraskuussa 1967 ilmestynyt ”Second Hand Dealer” jäi yhtyeen viimeiseksi singleksi, jonka julkaisi Pye Records. Kappale oli yhtyeen jäsenten, Mike Penderin ja Frank Allenin yhdessä kirjoittama, ja se käsitteli Penderin mieltymistä vanhoihin esineisiin.


title: The Searchers

text: Pye Recordsilta The Searchers siirtyi Liberty Recordsille, jonka usko yhtyeen kykyihin oli kuitenkin alhainen. Vuonna 1968 ilmestynyt single ”Umbrella Man” ei saanut osakseen radiosoittoa. Samoin kävi myös vuoden 1969 singleille ”Kinky Kathy Abernathy” ja ”Somebody Shot the Lollipop Man”, joista jälkimmäinen julkaistiin pseudonyymillä Pasha. Kaikki kolme edellä mainittua singleä kirjoitti Kenny Young, joka tunnetaan parhaiten The Driftersin ”Under the Boardwalk” -hitin tekijänä. Searchersin viimeinen Libertyn julkaisema single oli Andy Kimin ”Shoot ’Em Up Baby”, joka julkaistiin ainoastaan Länsi-Saksassa vuonna 1969.


title: The Searchers

text: Searchersin uusi levy-yhtiö RCA Records oli Libertya selkeämmin perillä siitä, mitä se halusi yhtyeen kanssa tehdä. Ensimmäinen RCA:n julkaisema single oli vuonna 1971 julkaistu ”Desdemona”, joka nousi Yhdysvalloissa top 100:aan. Se oli samalla ensimmäinen äänite, jolla oli mukana uusi rumpali Billy Adamson. Vuonna 1972 ilmestynyt karibialaistyylinen ”Vahevala” on puolestaan Searchersin ainoa kappale, jossa soitetaan steel pan -rumpua. Samana vuonna ilmestyi studioalbumi "Second Take", joka sisälsi muun muassa uusia versioita yhtyeen vanhoista hiteistä. Vuonna 1973 julkaistiin singlenä Neil Sedakan kirjoittama ”Solitaire”, jonka levyttivät myöhemmin myös Andy Williams ja The Carpenters.


title: The Searchers

text: Vuosina 1974–78 Searchersilta ei ilmestynyt lainkaan uutta materiaalia. Keikkailu kuitenkin jatkui läpi vuosikymmenen niin Britanniassa kuin muuallakin Euroopassa.


title: The Searchers

text: Searchers palasi levyttämään vuonna 1979, jolloin ilmestyi Sire Recordsin julkaisema albumi "Searchers". Siltä julkaistiin singlenä The Recordsin Will Birchin kirjoittama ”Stars in Her Eyes”, joka päivitti ”Needles and Pins” -hitin soundia. Birch kirjoitti kappaleen myös yhtyeen seuraavalle albumille, vuonna 1981 ilmestyneelle "Play for Todaylle". Levy-yhtiö Sire piti kyseistä ”Love’s Melodya” niin vakuuttavana, että albumi julkaistiin Yhdysvalloissa nimellä "Love’s Melodies". Sekä "Searchers" että "Play for Today" saivat kehuja kriitikoita, mutta eivät menestyneet kaupallisesti. "Play for Todayn" kappale ”Radio Romance” oli kuitenkin pieni hitti Euroopassa. Mike Penderin mukaan Sirelle oli tarkoitus tehdä vielä kolmaskin albumi, mutta muutokset levy-yhtiön organisaatiossa johtivat levytyssopimuksen purkamiseen.


title: The Searchers

text: Vuonna 1982 Searchers siirtyi PRT Recordsille, joka omisti yhtyeen Pye-aikakauden materiaalin. Asiat eivät kuitenkaan sujuneet. Yhtyeeltä ilmestyi samana vuonna single "I Don’t Want to Be the One / Hollywood", mutta uutta studioalbumia ei koskaan saatu valmiiksi.


title: The Searchers

text: Searchersin jäsenet alkoivat lähestyä keski-ikää, joten Mike Pender päätti perustaa oman yhtyeensä nuorempien muusikoiden kanssa. Ero tapahtui katkerissa merkeissä. Penderiä kiellettiin esiintymästä The Searchersin nimellä, joten näistä ajoista lähtien on The Searchersin lisäksi esiintynyt myös erillinen Mike Pender’s Searchers. Uudeksi solistiksi otettiin entinen The First Class -jäsen Spencer James, joka lauloi myös yhtyeen toistaiseksi viimeisellä, vuonna 1990 ilmestyneellä studioalbumilla "Hungry Hearts". Se sisälsi muun muassa uusioversiot ”Sweets for My Sweet”- ja ”Needles and Pins” -hiteistä. Albumi ei ollut suuri menestys, mutta auttoi yhtyettä pysymään julkisuudessa. Kesällä 1989 The Searchers oli esiintynyt Lontoon Wembleyllä yli 75 000 ihmiselle, mikä oli sen uran suurin yleisö.


title: The Searchers

text: Rumpali Billy Adamson lähti yhtyeestä vuonna 1998 siirtyen vaimonsa johtamalle catering-alalle. Adamsonin korvasi Eddie Rothe.


title: The Searchers

text: Vuonna 2003 oli kulunut 40 vuotta yhtyeen ensimmäisestä ykköshitistä ”Sweets for My Sweet”, minkä kunniaksi The Searchers järjesti suosiota saavuttaneen "Solid Silver 60s Tour" -kiertueen.


title: The Searchers

text: Yhtyeestä vuonna 1964 eronnut basisti Tony Jackson kuoli 18. elokuuta 2003 raskaasta alkoholin käytöstä seuranneeseen diabetekseen, sydänvaivoihin sekä kirroosiin. Alkuperäinen rumpali Chris Curtis menehtyi 28. helmikuuta 2005.


title: The Searchers

text: The Searchers oli pääesiintyjä Joensuun Ilovaarirockissa 15. heinäkuuta 2011 ja seuraavana päivänä yksi Parikkalan Kovan päivän illan esiintyjistä. Yhtye oli esiintynyt Suomessa myös joulukuussa 1964 kaikkiaan neljässä konsertissa Lahdessa, Helsingissä ja Tampereella. Lisäksi se soitti "Nuorten tanssihetki" -ohjelmassa.


title: The Searchers

text: Searchersin juuret ovat skiffle-musiikissa sekä rock and rollissa, josta yhtyeen jäsenet John McNally ja Mike Pender olivat 1950-luvun lopulla kiinnostuneet. Vuoden 1961 aikoihin The Searchersista oli muodostunut merkittävä beatmusiikkia esittävä yhtye Merseysiden ympäristössä. Uransa aikana yhtye esitti myös muun muassa rock-, pop- ja folk-lauluja. Yhtyeen suurimmat hitit edustavat 1960-luvun melodista brittipoppia. Yhtyeen tavaramerkkejä ovat stemmalaulu ja kirkas kitarasoundi.


title: The Searchers

text: Suomalaisen musiikkitoimittaja Jake Nymanin mukaan Searchers oli taidoiltaan useimpia 1960-luvun puolivälin brittiyhtyeitä selvästi edellä. Vaikka yhtyeellä oli vain vähän omia sävellyksiä, se osasi etsiä itselleen sopivia kappaleita levytettäväksi amerikkalaisesta rock and rollista ja R&B:stä. Sopivien kappaleiden löytämistä helpotti se, että kitaristi John McNally oli entinen merimies, joka oli tuonut matkoiltaan paljon amerikkalaisia rock and roll- ja R&B-levyjä. Lisäksi yhtyeellä oli kyky sovittaa lainakappaleet luontevaksi ja sujuvaksi popmusiikiksi. Monet aikakauden brittiyhtyeet pyrkivät jäljitelemään amerikkalaisia afromusiikin levytyksiä, mutta Searchers muokkasi tällaiset kappaleet omaan tyyliinsä sopiviksi. Yhtyeen heikkous piili Nymanin mukaan oman materiaalin vähyydessä sekä ulkopuolisen materiaalin epätasaisuudessa, sillä yhtye esitti kaikenlaista musiikkia R&B:n ja folkin väliltä. Erityisesti albumiensa materiaalin kokoamiseen Searchers olisi Nymanin mukaan tarvinnut näkemystä ja tyylitajua omaavan taustahahmon. Yhtyeen 1960-luvun albumit olivat ajalleen tyypillisiä teoksia, joissa yhden hitin ympärille oli koottu joukko tasoltaan vaihtelevia täytekappaleita.


title: The Searchers

text: 1960-luvun puolivälissä The Searchers oli maailmanlaajuisesti suosituimpia brittiläisen invaasion yhtyeitä. Suosituimmillaan Searchers oli vuonna 1964, jolloin se oli Englannin toiseksi suosituin pop-yhtye The Beatlesin jälkeen. Yhtyeen vuositulot nousivat yli 150 000:een puntaan, ja sen ihailijakerho oli maan toiseksi suurin. Lisäksi The Beatlesin jäsenet mainitsivat The Searchersin omaksi suosikkiyhtyeekseen.Nyman 1990: 245. The Searchersin suosio alkoi hiipua vuonna 1966. The Beatles julkaisi nähin aikoihin albuminsa "Rubber Soul" ja "Revolver", jotka näyttivät esimerkkiä muuttuneesta musiikkimausta. Searchers pysyi kuitenkin uskollisena vanhalle tyylilleen, mitä on pidetty syynä tuolloin kadonneeseen menestykseen.


title: The Searchers

text: "Encyclopedia of Rock" -kirjan (1977) kirjoittaneiden Phil Hardyn ja Dave Laingin mukaan The Searchers voidaan merseybeat-yhtyeistä puhuttaessa asettaa kakkossijalle The Beatlesin jälkeen niin musiikin kuin paikallisen suosion suhteen.


title: The Searchers

text: Kotimaassaan Britanniassa Searchers saavutti kolmetoista top 50 -hittiä vuosina 1963–1966. Listaykkösiä olivat ”Sweets for My Sweet” (1963), ”Needles and Pins” (1964) ja ”Don’t Throw Your Love Away” (1964). Lisäksi neljä albumia nousi top 10:een vuosina 1963–1965. Vuonna 2008 kokoelma-albumi "The Very Best of The Searchers" ylsi vielä sijalle 11. Yhdysvaltain Billboard Hot 100 -listalle The Searchers sai neljätoista kappaletta vuosina 1964–1971. Parhaiten menestyi vuonna 1965 kolmanneksi yltänyt ”Love Potion No. 9”. Kuitenkaan albumeista yksikään ei ole noussut Billboard 200 -listalle.


title: The Searchers

text: Last.fm-musiikkiyhteisöverkkosivustolla kuunnelluimmat The Searchersin kappaleet ovat järjestyksessään ”Needles and Pins”, ”Sweets for My Sweet”, ”Sugar and Spice”, ”Don’t Throw Your Love Away”, ”When You Walk in the Room” ja ”Love Potion No. 9”.


title: The Searchers

text: 1960 – elokuu 1964


title: The Searchers

text: elokuu 1964 – maaliskuu 1966


title: The Searchers

text: maaliskuu 1966 – joulukuu 1969


title: The Searchers

text: joulukuu 1969 – tammikuu 1986


title: The Searchers

text: tammikuu 1986 – marraskuu 1998


title: The Searchers

text: marraskuu 1998 – helmikuu 2010


title: The Searchers

text: helmikuu 2010–


title: Ricky Addison Reed

text: Ricky Addison Reed (s. 20. huhtikuuta 1976 Antrimin kreivikunta, Pohjois-Irlanti, Yhdistynyt kuningaskunta) on pohjoisirlantilainen näyttelijä. Hän esiintyi vuonna 1987 elokuvassa "Paluu kauhujen kaupunkiin" jossa hän esitti Jeremy Weber -nimistä poikaa. Vuoden 1989 "Batman"-elokuvan käsikirjoituksessa hän olisi ollut Dick Grayson mutta ohjaaja Tim Burtonin mielestä Batmanin ja Robinin suhde ei ollut tärkeä joten käsikirjoittaja Sam Hamm muutti käsikirjoituksen niin että Robin poistettiin ja Reed menetti roolin, josta hänelle olisi luultavasti tullut myöhemmin lisää rooleja.


title: Kääpiömangusti

text: Kääpiömangusti eli pikkumangusti ("Helogale parvula") on mangustien heimoon kuuluva pienikokoinen petoeläin. Se on heimonsa pienin laji, ja elää Saharan eteläpuoleisessa Afrikassa pieninä laumoina. Lajista on aiemmin käytetty myös nimeä kääpiömango.


title: Kääpiömangusti

text: Kääpiömangustit liikkuvat noin tusinan yksilön perheryhminä metsästellen päivällä ja nukkuen erilaisissa koloissa. Nukkumapaikaksi kääpiömangustit valitsevat onton puunrungon, hylätyn pesäkolon ja joskus jopa termiittipesän halkeaman. Joskus ne kaivavat oman kolonsa itse. Kääpiömangustit synnyttävät useita poikueita vuodessa. Vanhempien lisäksi hieman varttuneemmat poikaset osallistuvat hoivaamiseen.


title: Kääpiömangusti

text: Laumoilla ei ole rajattua reviiriä, koska ne vaeltavat laajoilla alueilla saadakseen riittävästi ravintoa. Kääpiömangustit syövät lintuja ja muita pieniä selkärankaisia, kuten hiiriä, ravinnon puutteessa myös hyönteisiä. Joskus lauma hyökkää yhteistuumin käärmeen kimppuun ja usein myös onnistuu siinä. Eläimet antavat toisilleen merkkejä kiljumista muistuttavin äännähdyksin.


title: Kääpiömangusti

text: Kääpiömangustit muistuttavat elintavoiltaan paljon kookkaampaa Saharan etelänpuoleisten puoliaavikoiden seepramangustia. Kääpiömangusti ei ole uhanalainen laji, ja ihmisen toimilla on kantaan hyvin vähän vaikutusta. Kääpiömangustit sopeutuvat hyvin eläintarhaan ja lisääntyvät vankeudessa usein.


title: Yolanda Kondonassis

text: Yolanda Kondonassis (s. 1965) on yhdysvaltalainen harpisti. Hän aloitti pianonsoiton 3-vuotiaana, mutta kiinnostui 9-vuotiaana harpusta ja opiskelikin pitkään pianon- ja harpunsoittoa rinnakkain. Kuuluisuuteen hän on kuitenkin noussut nimenomaan harpistina. Hän on esiintynyt solistina, kamarimuusikkona ja useiden tunnettujen orkesterien kanssa. Hän on kantaesittänyt muun muassa Bright Shengin harppukonserton.


title: Yolanda Kondonassis

text: Kondonassis kirjoitti harpunsoitosta kirjan "On Playing the Harp" (2003). Hän on myös julkaissut nuotteja, säveltänyt ja sovittanut harpulle useiden säveltäjien teoksia.


title: Renate Dorrestein

text: Renate Dorrestein (25. tammikuuta 1954 Amsterdam, Alankomaat – 4. toukokuuta 2018) oli hollantilainen kirjailija ja toimittaja. Hän sai Annie Romein -palkinnon 1993 koko tuotannostaan. Hän aloitti toimittajanuransa Panorama-nimisessä lehdessä, ja hänen esikoisteoksensa "Buitenstaanders" ilmestyi 1983. Hänen sisarensa itsemurha on vaikuttanut merkittävällä tavalla hänen teoksiinsa.


title: Renate Dorrestein

text: Hän kuoli ruokatorven syöpään 64-vuotiaana.


title: Alison Stephens

text: Alison Stephens (1. maaliskuuta 1970 – 10. lokakuuta 2010) oli brittiläinen mandolinisti. Valmistuttuaan Lontoon Trinity College of Musicista hän ryhtyi opettajaksi samaisessa koulussa. Hän esiintyi laajalti eri puolilla maailmaa ja nousi yhdeksi harvoista kuuluisista klassisista mandoliinivirtuooseista.


title: Alison Stephens

text: Stephens levytti muun muassa Raffaele Calacen kaksi mandoliinikonserttoa.


title: Raffaele Calace

text: Raffaele Calace (29. joulukuuta 1863, Napoli – 14. marraskuuta 1934, Napoli) oli italialainen säveltäjä. Hän oli aikanaan tunnettu mandoliinivirtuoosi, ja hän sävelsikin laajan tuotannon tälle klassisessa musiikissa melko harvoin kuullulle instrumentille.


title: Roos af Hjelmsäter

text: Roos af Hjelmsäter on alun perin Norjasta lähtöisin oleva keskiaikainen suurmiessuku, joka otettiin Ruotsin aatelissäätyyn (numero 51) vuonna 1625 ja vapaaherralliseen arvoon (numero 186) vuonna 1705 nimellä Roos. Suvun aatelinen haara on introdusoitu Suomen Ritarihuoneeseen aatelisena sukuna numero 2. Tämä sukuhaara on sammunut.


title: Roos af Hjelmsäter

text: Roos-suku on Haftorinpoikien suvun haara, Norjassa se tavallisesti tunnetaan nimellä "Sudrheim"- tai "Sörum"-suku. Suvun esi-isänä pidetään norjalaista valtaneuvosta ja ritaria Jon Raud Ivarinpoikaa Suderheimista. Hän eli 1200-luvun lopulla ja mainitaan paronina (baro regni Norvegiae) 1302. Hänen isänsä oli Ivar av Skjeduhof ja äiti oli Skule-jaarlin sisarentytär.


title: Roos af Hjelmsäter

text: Jon Raud Ivarinpojan poika Hafthor Joninpoika oli ritari, valtioneuvos ja paroni. Hän omisti suuria maaomaisuuksia eri puolilla Norjaa. Hänen puolisokseen tuli 1303 Agnes, Norjan kuninkaan Haakon V Maununpojan avioton tytär. Hafthor Joninpoika oli kuningas Haakon V Maununpojan kuoltua 1319 yksi kolmivuotiaan kruununperillisen Maunu Eerikinpojan holhoajista. Kruununperillinen oli hänen vaimonsa sisarenpoika. Hafthor Joninpoika eli vielä 1331.